Šta vas sprečava da zaista uspete u životu? - RoditeljSrbija.com\nNaslovna » Deca » Nezaposleni » Šta vas sprečava da zaista uspete u životu?\nŠta vas sprečava da zaista uspete u životu?\nUspeh ne dolazi sam od sebe – za njega je potrebno zaista se potruditi. Međutim, nekad nam se čini da šta god da radimo – jednostavno do uspeha ne dolazi. Da li znate šta vas zaista sprečava na putu do uspeha?\nUspešni ljudi se od ostalih uglavnom izdvajaju po svojoj izuzetnosti, po tome što stvari jednostavno rade drugačije. Osim toga, uspešni ljudi znaju i šta ne bi trebalo da rade i koje su to prepreke koje traba zaobići kako bi došli do svog cilja.\nSledeće stvari predstavljaju najčešće prepreke na putu ka uspehu:\nNije čudo što se za primer ranoranilaca daju uglavnom veoma uspešni ljudi. Oni se trude da ustaju rano, da svoje obaveze započnu i urade na vreme i čak pored svih zadataka koje imaju – oni uspevaju i da se posvete svojim hobijima i stvarima koje ih opuštaju. Ako ustajete kasno ne propuštate samo doručak ili jutarnje sunce – već i vreme koje biste mogli da potrošite veoma korisno i tako sebi osigurate put ka uspehu. Razmislite o tome!\nJoš jedna od stvari koju bi trebalo da savladate, pored ranog ustajanja, je strah od neuspeha. Strah često može delovati parališuće, šta god da planirate da uradite, a kada je u pitanju strah od neuspeha – on dovodi do situaciju u kojoj neke stvari nećete ni pokušati da uradite, samo zato što se bojite. Međutim, uspeh se gradi upravo kroz niz neuspeha koji služe kao životna lekcija za buduće pokušaje, a što više puta sebi date šansu da nešto uradite – veća je verovatnoća da ćete u tome i uspeti.\nOdabir kraćeg/lakšeg puta\nPut ka uspehu svakako da nije pravolinijski. Na ovom putu susrešćete se sa mnogim poteškoćama koje bi trebalo da shvatite samo kao znakove da bi trebalo još više da se potrudite, ali da ste na pravom putu. Ukoliko izbegavate svaku prepreku umesto da je savladate – vi birate lakši put koji najčešće nije i najbolji. Ako je uspeh ono čemu težite, onda morate biti svesni da je potrebno da date sve od sebe i u svakom trenutku.\nBez obzira na to da li uživate u gledanju televizije, filmova, da li imate omiljenu seriju koju volite da redovno pratite ili vam je glavna razonoda igranje video igara – upravo vas ovakva navika može sprečiti da uspete u životu. Jedno je odvojiti malo vremena svakog dana kako biste se opustili uz omiljeni film ili seriju, a drugo je svo svoje slobodno vreme trošiti na taj način. Ako volite ono što radite i ako zaista težite da u tome budete izvrsni – onda bi trebalo da svoje slobodno vreme preformulišete i više vremena odvojite za svoje usavršavanje, a malo manje na opuštanje i razonodu.\nČesto se kaže – “s kim si – takav si!”. Ako je to zaista primenljivo na život, šta biste vi o tome mogli da kažete iz ličnog iskustva? Ljudi sa kojima se družite i provodite više vremena u velikoj meri mogu da utiču na vaš život, pa i na vaš uspeh. Iako je vaša karijera vaša stvar i vi najbolje znate kako i šta treba, velika je stvar ako imate nekoga u okruženju ko će moći povremeno da vas savetuje ili da svojim primerom pokaže kako da napredujete. Međutim, ukoliko oko sebe nemate takve ljude, već osobe sa manjkom ambicija, ali sa puno slobodnog vremena za isprazno druženje – možda bi trebalo da razmislite o promeni svog okruženja zarad budućeg uspeha.\nJoš sličnih tekstova možete pročitati na našem sajtu OVDE\nloše navike uspeh u životu 2017-12-02\nPrethodni: Šta deca žele od roditelja, a šta od Deda Mraza?\nSledeći: Šta da radi otac da bi bio TATA?


RTS :: Veliki broj požara u Pčinjskom okrugu, vatrogasci apeluju na građane da ne pale strnjiku\nHronika Veliki broj požara u Pčinjskom okrugu, vatrogasci apeluju na građane da ne pale strnjiku\nutorak, 03. avg 2021, 12:02 -> 12:30\nNa teritoriji Pčinjskog okruga tokom jučerašnjeg dana zabeleženo je 27 manjih požara na otvorenom prostoru, na nekoliko različitih lokacija, uglavnom suve trave, niskog rastinja, a delom i borove i mešovite šume.\nVatrogasci su ugasili 22 pozara, među kojima i onaj koji je zahvatio objekat u ulici Pane Đukića u Vranju.\nIz Gradskog štaba za vanredne situacije saopštavaju da je petoro građana zatražilo medicinsku pomoć zbog trovanja dimom. Pričinjena je i materijalna šteta na građevinskim objektima i poljoprivrednom zemljištu.\nRukovodstvo grada i predstavnici Kancelarije za vanredne situacije apeluju na građane da se ponašaju odgovorno. Osim što je kažnjivo, paljenje strništa je izuzetno opasno.\nTrenutno je aktuelan požar na teritoriji opštine Bosilegrad gde je angažovano 16 vatrogasaca-spasilaca iz Vatrogasno-spasilačke jedinice Bosilegrad, Jagodina i Pirot, sa šest vozila, a bilo je i požara na otvorenom prostoru i u mestu Punuševce kod Vranja, gde je trenutno angažovano 18 vatrogasaca-spasilaca sa 6 vozila, saopštavaju iz Sektora za vanredne situacije.\nGašenju požara u Bosilegradu pomažu i pripadnici JP Komunalac, JP Direkcija i lokalnog Spotskog saveza, a na teritoriji grada Vranja radnici šumskog gazdinstva Vranje.\nImajući u vidu veoma visoke temperature kao i činjenicu da je uzrok požara na otvorenom prostoru uglavnom ljudska nepažnja, apelujemo na građane da poštuju zakonske odredbe i da se uzdrže od paljenja vatre na nedozvoljenim mestima, gde čak i mala nepažnja može imati nesagledive posljedice po ljude i životnu sredinu.\nIz Sektora za vanredne situacije posebno apeluju i da se spaljivanje korova i niskog rastinja čini na odgovoran i bezbedan način i na površinama koje se mogu kontrolisati, a posle toga da budu ugašeni ostaci vatre, kako se ne bi nekontrolisano širio požar.\nSuđenje vozaču koji je automobilom udario dečake na Karaburmi zakazano za 8. oktobar\n26° C 24° C 23° C 25° C 24° C 14° C


SAOPŠTENJE SOCIJALDEMOKRATSKE PARTIJE CRNE GORE - Radio Kotor\nSAOPŠTENJE SOCIJALDEMOKRATSKE PARTIJE CRNE GORE\nSDP je danas u skupštinsku proceduru predala Predlog zakona o dopunama Zakona o zaradama u javnom sektoru i Predlog zakona o utvrđivanju šeme državnih garancija kao mjera podrške privredi.\nOvim zakonskim tekstovima se predviđa povećanje zarada zaposlenih u zdravstvu i policiji i omogućava davanje državnih garancija za bankarske kredite privredi, kako bi biznis sektor u Crnoj Gori mnogo lakše i uz veoma povoljne uslove došao do potrebnih finansijskih sredstava.\nPredsjednica SDP Draginja Vuksanović Stanković je obrazlažući Predlog zakona o dopunama Zakona o zaradama u javnom sektoru navela da SDP već duže vremena ukazuje na neprimjereno niske zarade u zdravstvenom sektoru, činjenicu da su naši ljekari i medicinske sestre najmanje plaćeni u regionu, i zato predlaže njihovo uvećanje.\nOna je saopštila da istim Predlogom zakona SDP traži povećanje zarada policijskih službenika, uvećavanjem koeficijenata za 10%. „Podsjetiću da gotovo 3.000 od ukupno 4.500 policijskih službenika ima zaradu manju od 400 eura, što uvećanje, imajući u vidu rizik i težinu posla kojim se bave, činjenicu da im je zabranjeno baviti se drugim poslovima, čini minimumom od onoga što oni zaslužuju“, navela je Vuksanović Stanković.\nZamjenik predsjednika SDP Raško Konjević je govoreći o Predlogu zakona o utvrđivanju šeme državnih garancija kao mjera podrške privredi, naveo da se radi o modelu koji će mnogim privrednim subjektima omogućiti da lakše dođu do neophodnih sredstava za finansiranje likvidnosti i novih projekata što je sada, u uslovima krize, za njih potpuni prioritet.\nOn je naglasio da bi poslovne banke shodno garantnoj šemi bile obavezne da obezbijede kreditne linije u iznosu od 200 miliona eura, a ovi krediti bi se odobravali mikro, malim i srednjim preduzećima po posebnim kriterijumima, uz minimalna sredstva obezbjeđenja, kamatnu stopu do 3%, grejs period od 12 mjeseci i ročnost do 5 godina.\n“Podsjećamo javnost da je država, u ne tako dalekoj prošlosti ,garantovala za stotine miliona eura kredita raznim investitorima, a da su ti krediti na kraju pali na teret države i naših građana. SDP smatra da je vrijeme da država, kroz mehanizam državnih garancija, u trajućoj krizi, možemo podržati naš domaći zdravi i legalni biznis, za koji smo uvjereni da će biti u stanju da iz poslovanja ta sredstva vrati i time ne optereti budžet i građane ove države, zaključio je Konjević”, kaže se u saopštenju medijskog pula SOCIJALDEMOKRATSKE PARTIJE CRNE GORE.


Grad Niš pokrio milionsku štetu funkcionera Milana Milosavljevića\nObest plaćena iz budžeta\nNIŠ - Predsednik opštinske vlade Milan Milosavljević 11. januara ove godine na autoputu Niš-Beograd, kod sela Markovca, udario je u autobus privatne firme "Tanturs" i slupao službeni "audi A6". Jagodinska policija, koja je izvršila uviđaj, utvrdila je da je Milosavljević odgovoran za udes, i protiv njega podnela prekršajnu prijavu zbog kršenja propisa o bezbednosti saobraćaja.\nVozilo, koje je bilo vlasništvo SO Niš, zbog skromnog budžeta koji nije dozvoljavao troškove popravke ustupljeno je gradu. Gradska vlada donela je odluku da iz budžeta izdvoji 1.158.634 dinara radi popravke slupanog "audija". Međutim, predsednik gradske vlade Toplica Đorđević, koji je potpisao rešenje o odobravanju para, nije obavestio članove ovog organa o okolnostima pod kojima se dogodila havarija, niti je imenovao osobu zbog koje će gradski budžet biti olakšan za više od milion dinara.\nDoduše, članovi gradske vlade nisu ni bili zainteresovani za ove činjenice, s obzirom da posle odlaska predstavnika GSS i DSS ovo telo čine samo demokrate, a ovoj stranci pripada i Milosavljević.\nKako "audi" nije bio kasko osiguran, Osiguravajuće društvo "Dunav" je odbilo da plati njegovu popravku. Mada gradska vlada ima zakonsku mogućnost da pokrene postupak za nadoknadu sredstava prema Milanu Milosavljeviću, mala je verovatnoća da će se to desiti, s obzirom da je čitav ovaj događaj skrivan od očiju javnosti.\nNa pijacama lažni paradajz iz Srbije\nPožarevac: Truju pse mamcima sa slaninom i kreozanom\nRomuliana na listi Uneska\nZa pljuvanje do 2.000 dinara\nPetnička bara, a ne jezero


„Žan Mone format“ ne može da reši političku krizu u Srbiji - European Western Balkans\nAutor EWB 21. 09. 2019. 21. 09. 2019.\nBEOGRAD – Evropski parlament bi mogao da primeni format „Žan Mone“ u posredovanju u pregovorima srpske vlasti i opozicije o unapređenju izbornih uslova, ali na taj način ne bi bila rešena politička kriza u našoj državi, ocenjuju za Danas stručnjaci za politička pitanja.\nList Politika je, podsetimo, naveo da ukoliko razgovori ubuduće budu vođeni u navedenom formatu, to će podrazumevati da nema medijske komunikacije dok se ne dođe do konkretnih rezultata. Sagovornici Danasa napominju da uprkos tome što je šef Spoljnopolitičkog odbora i izvestilac za Srbiju EP Dejvid Mekalister izrazio spremnost EP-a da posreduje u navedenom procesu, i što je njegov predlog prihvatila predsednica Narodne skupštine Maja Gojković, još se ne zna ko bi predstavljao „briselsku stranu“ u pregovorima, budući da nisu konstituisana „ključna tela“ EP-a i Evropske komisije.\nNemanja Todorović Štiplija, glavni i odgovorni urednik portala European Western Balkans, komentariše za naš list da format „Žan Mone“ predstavlja „specifičan alat koji je razvio EP“, ali da je, recimo, u slučaju makedonske krize pre nekoliko godina „korišćen tek u kasnijoj fazi stabilizacije političkih prilika u toj zemlji“, dok su prethodno vođeni pregovori na visokom nivou predstavnika najvećih političkih partija, i zaključen je Pržinski sporazum.\n– Treba podvući da Pržinski sporazum nije proizvod „Žan Mone procesa“, nego pregovora najviših vlasti i opozicije, u kojima je posredovala „trojka“ iz Evropskog parlamenta, uz povremeno uključenje komesara EU za proširenje. „Žan Mone dijalog“ može pomoći boljem radu parlamenta, izmenama poslovnika, usavršiti zakonodavni proces… Ali taj dijalog se ne može baviti visokim političkim temama kakve su otvarane na Fakultetu političkih nauka, na okruglim stolovima vlasti i opozicije. Poznajući političku situaciju i stanje demokratije u Srbiji, sumnjam da je ovo dobro rešenje za političku krizu u našoj državi, ukazuje Štiplija.\nNaš sagovornik konstatuje i da bi „zli jezici“ rekli da ovakva forma dijaloga, predložena od strane Dejvida Mekalistera, odgovara vladajućoj partiji u Srbiji“.\n– Time će pokušati da vrati opoziciju za pregovarački sto u Narodnoj skupštini, a i izbeći suštinske razgovore o promenama koje bi usavršile demokratske procese u Srbiji. Još je nejasno ko bi sa „evropske strane“ učestvovao u ovakvoj formi dijaloga, s obzirom da se još uvek ne zna ime izvestioca za Srbiju, a ni sastav parlamentarne delegacije EP koja bi se bavila Srbijom. U slučaju Srbije, neophodno je da se u dijalog u parlamentu uključe i predstavnici vanparlamentarnih partija, pokreta i udruženja. Po istraživanjima javnog mnjenja koja su dostupna javnosti, neki od vanparlamentarnih aktera imaju veću potporu javnosti od onih koji danas sede u parlamentu, i to se mora imati u vidu. Konstruktivnost ovih aktera bila je primetna kod dijaloga na FPN-u, napominje Štiplija.\nPolitikolog Boban Stojanović kaže za Danas da tek treba da bude doneta odluka o mogućoj primeni „Žan Mone formata“.\n– EP može da predloži da se pregovori tako vode, a onda akteri u Srbiji treba da se oko toga saglase. Pretpostavljam da je pitanje izlaska u javnost pre dogovora ono što može da bude sporno i jedino oko toga se može povesti diskusija, mada bi to značilo i da se proces radi temeljno i ispočetka, za šta nema vremena, posebno ne do redovnih izbora 2020. godine, ukazuje Stojanović.


Mostar: Završen sastanak, približili stavove, ali Vijeća ministara i dalje nema! – Informer\nMostar: Završen sastanak, približili stavove, ali Vijeća ministara i dalje nema!\nPredsjednici šest stranaka koje čine kolegijum u parlamentu BiH približili su danas u Mostaru stavove u vezi sa donošenjem zakona o popisu stanovništva i državnoj pomoći, raspodjeli vojne imovine, ali su njihovi pogledi na formiranju Vijeća ministara BiH, te predmet “Sejdić Finci” još jako udaljeni.\nPredsjednik SNSD-a Milorad Dodik naglasio je, nakon sastanka, neophodnost formiranja novog sazivi Vijeća ministara BiH i to na poznatim principima rotacije i konsenzusa, uz uvažavanje pariteta legalno i legitimno izabranih predstavnika konstitutivnih naroda u BiH.\n” Mislim da veoma brzo možemo postići dogovor o popisu, državnoj pomoći i vojnoj imovini“- rekao je Dodik na konferenciji za novinare. On je ponovio da RS-u pripadaju četiri ministarska mjesta, uključujući i mjesto ministra inostranih poslova BiH. Prema njegovim riječima, lideri političkih partija namjeravaju da dogovore i kodeks ponašanja predstavnika institucija BiH u inostranstvu, odnosno prilikom učešća na međunarodnim konferencijama ili forumima.\nLider SDS-a Mladen Bosić smatra da uspjeh mostarskog sastanka predstavlja to što je konačno otvoren dijalog SNSD, SDS i oba HDZ-a sa SDP-om i SDA.\n– Danas smo najviše razgovarali o suštinskim pitanjima, odnosno kako BiH izvući iz gliba u koji je zapala- rekao je Bosić.\nDomaćin sastanka, predsjednik HDZ-a BiH Dragan Čović izrazio je “blagi optimizam u pogledu približavanja stavova lidera šest najjačih političkih stranaka“. On je najavio da će naredni sastanak u ovom formatu, a u organizaciji SDP-a BiH, biti održan 15. septembra u Sarajevu.\n” Rješenja možemo postići samo na bazi zajedničkog konsenzusa“- rekao je Lagumdžija i dodao da BiH i danas ima Savjet ministara, iako je u tehničkom mandatu.\nLider SDA Sulejman Tihić ponovio je da samo razgovor ključnih političkih aktera u BiH može dovesti do rješenja prihvatljivog za sve učesnike u procesu formiranja izvršne vlasti u BiH. On je dodao da SDP, SDA, HSP i Narodna stranka “Radom za boljitak” i dalje insistiraju da platformaši dobiju funkciju ili predsjedavajućeg Savjeta ministara BiH ili šefa diplomatije. Tihić je ocijenio veoma pozitivnom atmosferu na današnjem sastanku u Mostaru kojem su prisustvovali lideri SNSD-a, SDS-a, HDZ-a, HDZ-a 1990, SDA i SDP-a.\nIzetbegović oštro osudio sastanak na Jahorini\nIzbjeglice najavile proteste pred zgradom Vlade RS


0\tAugust 22, 2020 2:22 pm\nProteklih nekoliko nedelja bili smo svedoci borbe republikanaca i demokrata oko novog stimulusnog paketa koji će pomoći posrnuloj američkoj ekonomiji i njenim stanovncima.\nIako su pregovori bili napeti i teški, jedina stvar oko koje su se dve strane složile, a većina stručnjaka je verovala da će biti uključen u sledeći stimulativni paket, bio je stimulusni ček od 1.200 dolara. Heroes Act koji je usvojen u martu, uključivao je 1.200 dolara po osobi za one koji su zaradili manje od 75.000 dolara uz 5% smanjenja za one koji zarađuju više od limita.\nPotom su republikanci predložili HEALS akt koji se u mnogome razlikovao od prvog paketa pomoći ali se slagao sa prethodnim oko jedne stvari: stimulusnog čeka od 1200 dolara.\nMeđutim, najnoviji republikanski predlog zakona za podsticaje ne uključuje novi stimulusni ček!\nŠta je uključeno u najnoviji nacrt stimulusnog paketa?\n18. avgusta, republikanci su u američkom Senatu objavili novi nacrt zakona o pomoći na 169 stranica, koji oni nazivaju Zakon o pružanju trenutne pomoći američkim porodicama, školama i malom biznisu. U ovom predlogu koji se naziva “mršavom” verzijom, jer nacrt zakona izostavlja više pitanja koja su prethodno bila uključena, a jedno od najočitijih nije spominjanje još jednog kruga plaćanja 1200 dolara fizičkim licima. Neke od stavki uključuju 300 dolara dodatnih nedeljnih saveznih naknada za nezaposlene do 27. decembra, novac za program zaštite plata, dodatnih 10 milijardi američkih dolara za poštansku službu u SAD-u, finansiranje ponovnog otvaranja škola, testiranja koronavirusa i proizvodnje vakcina.\nŠta se dalje dešava sa novim stimulusnim paketom?\nDom i Senat su trenutno na avgustovskoj pauzi i trebalo bi da se vrate za utorak, 8. septembra, koji je dan posle Praznika rada.\nMeđutim, zbog nedavnih problema sa USPS-om, predsedavajuća Nanci Pelosi pozvala je Dom nazad u Vašington kako bi mogli glasati o predlogu zakona za finansiranje USPS-a. Iako je Pelosi insistirala da se glasanje fokusira samo na USPS, to bi moglo otvoriti vrata za pregovore o stimulativnom paketu.\nAko ovaj vikend prođe bez daljih pregovora, nastavak sednica treba očekivati tek u septembru.\nIako sudbina novog stimulusnog čeka sada ne izgleda sjajno, ovaj trenutni nacrt je upravo to – nacrt. Vrlo je verovatno da će ga demokrate odbiti, i da će ih republikanci najverovatnije iskoristiti za jačanje svoje pregovaračke pozicije.


Број заражених премашио две хиљаде, настава у школама креће нормално\nHomeDRUŠTVOBroj zaraženih premašio dve hiljade, nastava u školama kreće normalno\nBroj zaraženih premašio dve hiljade, nastava u školama kreće normalno\n25/08/2021Redakcija BALKAN TVDRUŠTVO, Vesti, za slajder0\nEpidemiološka situacija u Srbiji se pogoršava. Broj obolelih je premašio dve hiljade. Krizni štab je odlučio da školska godina 1. septembra krene normalno i predstavio modele koji će se primenjivati u zavisnosti od situacije.\nOd početka epidemije u Srbiji je od posledica zaraze koronavirusom preminulo 7.226 osoba. Bolnice se ponovo pune i na bolničkom lečenju je trenutno 1.007 pacijenata, a na respiratorima 44 osobe.\nOvih dana najviše se pričalo o početku školske godine. Juče je zasedao Krizni štab i to je bila jedna od glavnih tema.\nIntencija je da u svim školama u Srbiji nastava krene regularno 1. septembra, da se đaci više ne dele u grupe i da časovi traju 45 minuta, a Tim za škole će pratiti situaciju i predlagati promene koje budu neophodne, rečeno je posle sednice Kriznog štaba.\nIzvor: EPA-EFE (Georgi Licovski)\nŠkole će imati na raspolaganju tri modela nastave koje će moći da primenjuju zavisno od epidemiološke situaciji u jedinicama lokalne samouprave.\nMinistar prosvete Branko Ružić rekao je, posle sednice Kriznog štaba, da je urađen detaljan plan za narednu školsku godinu koji je usvojen od strane Kriznog štaba i uz podršku premijerke Ane Brnabić.\nDoktor Zoran Bekić, koordinator vakcinalnog punkta na Beogradskom sajmu i direktor Doma zdravlja Savski venac rekao je za RTS, da je i dalje usporena vakcinacija u Srbiji, dnevno se daje između tri i pet hiljada prve i druge doze, a to je malo jer je u jeku vakcinacije aplikovano više od 82.000.\n„Do juče je ukupno aplikovano 5 miliona i 700.000 doza, 2 miliona i 900.000 porvih doza, 2 miliona i 800.000 drugih doza, državljani Srbije 2 miliona i 735.000 prvih i 2 miliona i 632.000 drugih doza. Oko 150.000 stranih lica, postoji daleko veće interesovanje sada za treću dozu“, rekao je Bekić.\n„Do juče smo aplikovali 29.000 trećih doza, na Sajmu 2.800 građana je primilo, predominantan je bio Fajzer – 1.700“, kaže Bekić.\nPodseća da se vakcinacija trećom dozom sprovodi na istim mestima kao za prvu i drugu dozu – to su svi domovi zdravlja u Srbiji kao i Beogradski sajam.\nDoktor Bekić kaže da je, ako se gleda iskustvo drugih država i stav struke, pravo vreme da se uvedu kovid propusnice, ako postoji zakonska mogućnost, jer će pomoći u sadašnjoj epidemijskoj situaciji da ne dolazi do daljeg brzog zaražavanja i sa druge strane, biće jedan od motiva da građani koji su limitirani odu na vakcinaciju zato što će im to olakšati život.


Jagodinske face – SRBIJA NEWS\nCategory: Jagodinske face\n“Sa druge strane kamina” od jagodinskog benda “Ruže i vino “\n12. Juna 2017. 12. Juna 2017. admin\n“Sa druge strane kamina” od jagodinskog benda “Ruže i vino “ Danijel Mesihović izdao drugi album Posle skoro 25 godina, grupa “Ruže i Vino” izdala je svoj drugi projekat pod nazivom “Sa druge strane kamina”. Davne 1991/92 izašao je tada prvi album, odnosno kaseta grupe Ruže i Vino za izdavačku kuću Jugovideo Beograd. Posle pauze od skoro 15 godina, Ruže i Vino su promenile sastav benda i opredelili se za poluakustičnu postavu.Lider benda, pevač i gitarista Daniel Mesihović kaže da je želeo što vernije da uspostavi kontakt sa publikom,…\nCooltura Jagodine, Jagodinske faceDanijel Mesihović, Ruže i vino\nDejan Jelača: „I posle 14 godina se iznova uželim svog naroda”\n27. Januara 2017. 27. Januara 2017. admin\nDejan Jelača: „I posle 14 godina se iznova uželim svog naroda” Nakon skoro 14 godina od jedne neobavezne posete majci, epizodnih uloga i studiranja u Los Anđelesu, glumac Dejan Jelača u svoj zavičaj donosi nagradu Filmskog festivala u Virdžiniji za najboljeg glumca u američkom filmu „Blossoms of Faith”. Kada ne snima, promoviše kulturu u autorskoj emisiji „30 minuta” koja ove godine ulazi u devetu sezonu emitovanja. Nedavno ste na Filmskom festivalu u Virdžiniji nagrađeni za ulogu u američkom filmu „Blossoms of Faith”. Šta Vam je ta uloga osim nagrade još…\nCooltura Jagodine, Jagodina, Jagodinske face, Ko je ko u Jagodini, ŠŠŠ o JagodiniDejan Jelača\nOve sedmice: 11162\nOvog meseca: 62450


Produžen rok za preregistraciju oružja - OGLASNA TABLA - INFO\n26 фебруара, 2020 01625\nPredlog izmene Zakona o oružju i municiji kojim se rok za preregistraciju oružja produžava za dve godine prihvaćen je i naći će se na dnevnom redu Skupštine Srbije u ponedeljak 2. marta pod tačkom jedan.\nTako je u poslednji čas prihvaćen predlog Lovačke komore Srbije, da se ovaj rok koji ističe 5. marta ove godine produži na 5. mart 2022. godine.\n– Uspeli smo da na dnevni red stavimo ovaj Predlog izmene zakona po hitnom postupku i tako sprečimo da se gotovo pola miliona ljudi koji ovaj posao nisu uspeli da završe, a koji kod sebe imaju neku vrstu naoružanja, nađe sa one strane zakona – kaže poslanik Marijan Rističević. Rističević je kao predsednik Odbora za poljoprivredu i šumarstvo prvi prihvatio inicijativu lovaca i pisac je Predloga izmene zakona.\nRističević je izrazio nadu da neće biti opstrukcije ovog predloga u parlamentu, a da je svaka dobronamerna kritika ovog zakona, koji se u praksi pokazao teško sprovodivim, dobrodošla. Takođe, veoma je važno napomenuti, izmenom Zakona o oružju i municiji sprečava se i da veliki broj pušaka, pištolja i municije nestane u „sivoj zoni”, ostane neregistrovano, što je ozbiljna opasnost.\nOvaj zakon je naišao na brojne kritike i zbog troškova koje imaju vlasnici oružja a koje se ogledaju u uverenjima da nisu osuđivani, da su zdravi, obaveznoj obuci ili ispitu na strelištima kojih nema u zabačenim krajevima Srbije, diskrecionom pravu MUP-a da i posle svih sprovedenih zakonskih procedura pojedinima i oduzmu oružje. Sve je to suma od oko 100 evra protivrednosti za jedan komad naoružanja.


Bosanski Srbin Stojan Župljanin smešten u pritvor Haškog tribunala\nBosanski Srbin Stojan Župljanin smešten je u subotu pre podne u pritvor Haškog tribunala pošto su ga vlasti Srbije izručile tom sudu, saopšteno je u Hagu. Tribunal je saopštio da je Župljanin prebačen u sudski pritvor nakon što je "osam godina izmicao pravdi".\nPrema saopštenju, termin izjašnjavanja o krivici Župljanina biće naknadno određen. Župljanin je otputovao u subotu ujutro sa beogradskog aerodroma redovnim letom za Holandiju.\nŽupljanin, koji je uhapšen 11. juna u Pančevu, dva dana kasnije odbio je da primi hašku optužnicu, tvrdeći da je pogrešno utvrđen njegov identitet i da on nije Župljanin već Branislav Vukadin. Istražni sudija ga je tada upoznao sa sadržinom haške optužnice, a posle toga je doneo rešenje o ispunjenosti uslova za izručenje Župljanina Haškom tribunalu.\nU međuvremenu, DNK analizom je potvrđen identitet Župljanina, a rezultati analize dostavljeni su sudu 14. juna. Tužilaštvo Haškog tribunala je 17. decembra 1999. godine podiglo optužnicu protiv Župljanina zbog krivičnog dela zločina protiv čovečnosti i kršenja zakona i običaja ratovanja na teritoriji Bosne i Hercegovine 1992. godine.


Nagradni fotokonkurs Noći muzeja u Novom Sadu 2010.\nOrganizatori NS Noći muzeja pozivaju građane na učešće u nagradnom foto konkursu na temu ekologije "Ja ZA život planete". Konkurs je otvoren za SVE zainteresovane. Pristigli radovi biće izloženi...\nKonkurs za izložbe u oblasti savremene likovne i primenjene umetnosti za 2011. godinu\nAtelje Otklon raspisuje konkurs za samostalne i grupne izložbe u oblasti savremene likovne i primenjene umetnosti za izlagačku 2011. godinu. Konkurs je otvoren do 17.aprila 2010.\nOrganizacija: OTKLON atelje\nDodela nagrada učesnicima konkursa Nasilje se događa jer...\nZrenjanin, 05. Mart 2010. / PR Objave Najava -\nNa prigodnoj svečanosti u petak, 5. marta, u 17 sati u maloj sali Kulturnog centra Zrenjanina biće dodeljene nagrade učesnicima literarnog i likovnog konkursa "Nasilje se događa jer...". Konkurs...\nKonkurs Male grafike Finska\nBeograd, 03. Mart 2010. / PR Objave Obaveštenje -\n7. Međunarodna izložba Male grafike Finska 2010, Trijenale minijaturne grafike biće organizovana u Lahti Art muzeju od 26. novembra 2010. do 30. januara 2011. godine Pokrovitelj izlozbe Male grafike...\nq: 31 - t: 0.09198 sec


VELIKI POVRATAK ANE NIKOLIĆ NA MUZIČKU SCENU: Konačno isplivale vrele scene sa Belog dvora\nFoto: youtube screenshot/Two Louder TV / youtube\nOd 2016. godine Ana Nikolić nije snimila nijednu pesmu. Gotovo preko noći je donela odluku da se povuče sa javne scene i da se posveti privatnom životu.\nZato se 28. jula 2016. godine tajno udala za repera Stefana Đurića Rastu, a iz te ljubavi 3. avgusta 2018. godine rodila se ćerka Tara koja je od tog dana postala centar Aninog sveta. U momentima kada je ispunila najveću životnu želju, poželela je da se ponovo vrati na muzičku scenu.\nViše od godinu dana u potpunoj tajnosti radila je na novom albumu kojem je simbolično dala naziv “Klinika”. I dok su Anini fanovi danima priželjkivali da čuju nove hitove od Ane, one je uspela sve da završi do Dana zaljubljenih, te je publici baš tada odlučila da predstavi prvu pesmu “Bilo je lepo” sa njenog sedmog albuma.\nOno što se jasno može videti jeste da je Ana uspela da dobije bitku sa viškom kilograma i da u novom spotu ima istu kilažu kao na prethodnom, koji je izdala pre četiri godine. Atraktivna, u žutom vešu, pevačica je prošetala Belim dvorom gde su snimljeni kadrovi za potrebe ovog spota.\nMnogi su se pitali da li je pesma autobiografska, te da li u njoj opisuje razvod od repera, jer se pored starijeg muškarca pojavljuje i devojčica, dok stihovi opisuju ljubavnu priču koja je završila prekidom, a tokom koje su dobili devojčicu.\nIza ovog umetičkog spota stoji mladi reditelj Ljubba, koji je do sada uradio veliki broj spotova kako za domaće, tako i za svetsko tržište.\nVIDEO: Ana Nikolić u pustinji\nNAKON TRI GODINE PAUZE Ana Nikolić prvi put o RAZVODU, Rasti, gubitku, ćerki, a evo kako izgleda nakon što je smršala


KLAMERICE 23/10 SKREBBA - Idealno.rs\nPočetna / Kancelarija i škola / Kancelarijski pribor / Spajalice i čavlići / KLAMERICE 23/10 SKREBBA\nPonuda prodavnice BSIDE za proizvod KLAMERICE 23/10 SKREBBA. Ispravnost cene i podataka proveri na internet stranici prodavnice.\nod 92,52 DIN\nod 28,80 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za KLAMERICE 23/10 SKREBBA i izberi najbolju. Spajalice i čavlići iz kategorije Kancelarijski pribor je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda KLAMERICE 23/10 SKREBBA i vidi da li ti odgovara ili pogledaj druge proizvode brenda SKREBBA. Opis i tehnički podaci proizvoda KLAMERICE 23/10 SKREBBA se mogu razlikovati od onih u internet prodavnici u kojoj obavljaš kupovinu. KLAMERICE 23/10 SKREBBA je dostupan u prodavnici BSIDE po ceni, koja je navedena pored svakog prodavca u meniju "Prodavnice".\nGarantne uslove za KLAMERICE 23/10 SKREBBA proveri u prodavnici u kojoj nameravaš da obaviš kupovinu. Slika za KLAMERICE 23/10 SKREBBA je simbolična, zato se pre kupovine u prodavnici uveri da je proizvod isti.


Sledeći protest 5. januara, Aleksandar Vučić: "Nisam se uplašio" | Besermenji Igor\nSledeći protest 5. januara, Aleksandar Vučić: “Nisam se uplašio”\nČetvrti protest “Jedan od pet miliona” završen je sinoć na Trgu Slavija bez incidenata i uz zahtev učesnika za ostavkom ministra unutrašnjih poslova Nebojše Stefanovića, a sledeće okupljanje najavljeno je za subotu, 5. januar, prenosi agencija Beta.\nJedan od organizatora protesta glumac Branislav Trifunović rekao je da ministar Nebojša Stefanović treba da podnese ostavku jer ne radi svoj posao i omalovažava narod. “Umesto što sa slike broji koliko ima nas koji protestujemo bolje bi mu bilo da prebroji koliko ima ubistava i da počne da radi svoj posao”, rekao je Trifunović, zatraživši Stefanovićevu ostavku.\nOrganizatori protesta ponovili su i ostale zahteve istaknute tokom prethodna tri protesta: pet minuta na RTS-u za proteste, jednako izveštavanje o svim političkim opcijama na javnom medijskom servisu, kao i pronalaženje počinioca i nalogodavaca ubistva predsednika Inicijative SDP Olivera Ivanovića i nalogodavaca pokušaja ubistva lidera Levice Srbije Borka Stefanovića i novinara Milana Jovanovića. “Dokle god nam to ne ispune okupljaćemo se svake subote u sve većem i većem broju”, poručila je jedna od organizatora protesta Jelena Anasonović.\nNovinar Srdjan Škoro rekao je da je u Srbiji bilo “svakakvih vlasti, ali ovolikih lažova i ovakvih lopova nikada nije bilo”. On se osvrnuo na obećanje predsednika Srbije Aleksandra Vučića da će saslušati gradjane koji protestuju. “Obećao si da ćeš saslušati narod, pozvao ga narod da dodje ovde, ali ja ga ovde ne vidim“, rekao je Škoro i dodao: “Razbili su sve institucije svoje zemlje i na čelo doveli Barbare, a od države napravili rijaliti. Moliće za milost uskoro, ali milosti za njega i njegove kabadahije neće biti”.\nS druge strane, predsednik Srbije Aleksandar Vučić rekao je za televiziju Studio B: “Ja sam spreman da sagledam da vidim sa narodom i brojnim interesnim grupama pogodjenim promenama da vidimo čime su to sve ti nezadovoljni” i dodao da se sreo sa učesnicima protesta kada je dolazio u Studio B koji se nalazi u Beogradjanki u centru Beograda, kao i da ih se nije uplašio.\nSledeći protest “Stop krvavim košuljama – 1 od 5 miliona” zakazan je za 5. januar 2019. godine.


Dodik: Osim stranih ulagača, u Srpsku dobrodošli i domaći investitori – Zvornik Danas\nNaslovna/VIJESTI/Društvo/Dodik: Osim stranih ulagača, u Srpsku dobrodošli i domaći investitori\nPredsjednik Republike Srpske Milorad Dodik otvorio je danas na Јahorini dvodnevni „Јahorina ekonomski forum 2016“ koji je okupio 300 stručnjaka savremene ekonomije, domaćih privrednika, stranih investitora i predstavnika najvećih privreda u svijetu, uključujući 60 eminentnih panelista.\nDodik, koji je pokrovitelj ovog impozantnog stručnog skupa, poručio je učesnicima, među kojima je veliki broj članova diplomatskog kora u BiH, da je cilj skupa promocija ekonomskog razvoja, perspektive i boljeg života.\n„Republika Srpska pokušava da sve vrijeme održi ekonomski rast i u tome je i uspijevala zahvaljujući predanom radu njenih građana i vlasti. Svi mi smo opredijeljeni za evropski put i spremno smo prihvatili sve izazove, bez obzira na mnoge institucionalne i vaninstitucionalne poteškoće i prepreke“, istakao je Dodik.\nOn je naglasio da je Republika Srpska prijatelj svima i da želi da bude i postane prijatelj svim progresivnim snagama u okruženju i svijetu.\nPrema njegovim riječima, narodi i građani u Srpskoj i BiH moraju još više i marljivije da rade, sa ciljem opšteg napretka.\nNapredak, kako je rekao Dodik, već je vidiljiv u Republici Srpskoj, uprkos teškim uslovima privređivanja i borbe sa posljedicama katastrofalnih poplava.\nOn je podsjetio na ključne privredne i infrastrukturne projekte čija je realizacija u toku, izražavajući optimizam u pogledu budućeg razvoja Republike, pri čemu je podsjetio na izgradnju Termoelektrane „Stanari“ i mrežu auto-puteva, na čemu je zahvalio investitorima iz Kine i Ruske Federacije.


Lov i još ponešto - PRVENSTVO SRBIJE (B i C PROGRAM): Po dva zlata za Strahinju Bojića i Ivu Rakonjac u Guči\nStrahinja Bojić (Mladost Inđija) i Iva Rakonjac (Pančevo 1813) najuspešniji su učesnici Prvenstva Srbije vazdušnim oružjem u B i C programu, koje je danas završeno u Guči.\nDrugog dana na programu su bila takmičenja serijskom vazdušnom puškom u seniorskoj i juniorskoj kategoriji (40 dijabola).\nStrahinja Bojić je pobedio u seniorskoj konkurenciji sa 379 krugova, a Iva Rakonjac je bila najbolja među juniorkama sa istim rezultatom. Njihova ostvarenja su najbolji rezultati dana. Međutim, njih dvoje nisu samo po tome obeležili šampionat. Oboje Guču napuštaju sa „duplim krunama“.\nIva Rakonjac je pre današnjeg zlata, juče osvojila prvo mesto u konkurenciji pionirki.\nGaćeša se danas okitio sa dva zlata. U prepodnevnom programu je trijumfovao u konkurenciji juniora sa 373 kruga, a popodne je došao i do zlata u takmičenju seniora pogodivši šest krugova više.\nZanimljivo je da je i u seniorskoj i u juniorskoj konkurenciji drugo mesto iza Bojića osvojio njegov klupski drug Dimitrije Gaćeša, juniorski šampion države iz 2020. godine. U seniorskom takmičenju Bojića i Gaćešu delio je samo jedan krug.\nZlato u konkurenciji seniorki pripalo je Jovani Stojadinov iz Uljme. Srebro je osvojila prošlogodišnja šampionka Jelena Todorović (Spartak).\nUz Bojića i Gaćešu, dve medalje danas je osvojila i Milica Jovanović (Uljma), trećeplasirana u konkurencijama seniorki i juniorki.\nMladost iz Inđije je, predvođena, Bojićem i Gaćešom, odbranila titule ekipnog prvaka Srbije u konkurenciji seniora i juniora. Uljma je stigla do zlata za najbolju žensku seniorsku ekipu, a ekipa Pančeva 1813 se okitila najsjajnijim odličjem u nadmetanju juniorki.\nMladost je sa ukupno šest zlatnih medalja (juče je osvojila dva prva mesta) najuspešniji klub Prvenstva Srbije.


Ruska predstava na Zoranovim danima – NOVA TV\n03/12/2021 2:44 AM\nU okviru pratećeg programa „Zoranovih dana“ odigrana je ruska monodrama „Moskva priča“ po tekstu Julije Pospelove, u režiji Aleksandra Rjapisova i u izvođenju Natalije Kuznjecove, iz pozorišta u gradu Nižnji Novgorod u Rusiji. Malo je reći da je ova kamerna predstava oduševila publiku, ona je fascinirala gledaoce.\nPre svega zahvaljujući izvanrednoj glumi Natalije Kuznjecove koja govori kroz više glasova i peva uživo, u pratnji na gitari kompozitorke predstave Valentine Limonove. Uprkos jezičkoj barijeri, Natalija je uspela da prenese emociju gledaocima koji i sami učestvuju u predstavi. Naime, sama inscenacija počinje kao koncert – sačinjena je od različitih numera, pa i onih za ples.Glumica komunicira sa publikom obraćajući im se ili kao lirskim recipijentima ili kao gledaocima, kada ih na primerzamoli da se okrenu i suoče sa radnjom.\nI Natalija i Valentine su veoma srećne što njihova predstava učestvuje na jednom ovakvom pozorišnom festivalu koji postoji već 30 godina.


pink.rs | Fejsbuk očekuje kaznu u SAD zbog kršenja privatnosti\nFejsbuk očekuje kaznu u SAD zbog kršenja privatnosti\nKompanija Fejsbuk je saopštila da očekuje kaznu u iznosu do pet milijardi dolara od američke Federalne komisije za trgovinu (FTC), koja sprovodi istragu o tome da li je ta društvena mreža prekršila propise o privatnosti svojih korisnika.\nKompanija je, prema kvartalnom finansijskom izveštaju objavljenom u sredu, izdvojila 3,0 milijarde dolara na ime nepredviđenih troškova vezanih za eventualnu kaznu, ali je navela da slučaj i dalje nije rešen, prenosi agencija AP.\nOvaj jednokratni trošak znatno je umanjio neto zaradu Fejsbuka u prvom kvartalu, iako su prihodi porasli za 26 procenata u tom periodu.\nDruštvena mreža je navela da zbog izdvojenih sredstava za potencijalnu kaznu, neto dobit za prva tri meseca iznosi 2,43 milijarde dolara, ili 85 centi po akciji. To je pad od 51 odsto u odnosu na 4,99 milijardi dolara, ili 1,69 dolara po deonici godinu dana ranije.\nKada se isključi efekat ovog jednokratnog troška, Fejsbuk je u prvom kvartalu zaradio 1,89 dolara po deonici.\nPrihodi su skočili za 26 posto na 15,08 milijardi dolara u odnosu na prošlu godinu.\nMesečna baza korisnika glavnog servisa Fejsbuka porasla je za 8,0 procenata u prva tri meseca na 2,38 milijardi ljudi, a u istom procentu se povećao i broj dnevnih korisnika na 1,56 milijardi.\nOko 2,7 milijardi ljudi je koristilo Fejsbuk, Vocap (WhatsApp), Instagram ili Mesindžer svakog meseca, a 2,1 milijarda ljudi je svakog dana koristila bar jedan od tih servisa.\nFTC od marta 2018. godine vodi istragu o umešanosti Fejsbuka u skandal sa davanjem privatnih podataka svojih korisnika kompaniji Kembridž Analitika, koje je ona zloupotrebila za potrebe predizborne kampanje predsednika Donalda Trampa. Ta kompanija je pristupila podacima čak 87 miliona korisnika Fejsbuka bez njihovog pristanka, navodi AP.\nInvestitori su u sredu ignorisali infromaciju o potencijalnom jednokratnom trošku Fejsbuka na ime kazne, poguravši cenu akcija kompanije naviše za preko 9,0 odsto, na gotovo 200 dolara, u produženom trgovanju.\nFejsbuk skandalizovan zbog nedozvoljene upotrebe podataka\nTurska kaznila Fejsbuk zbog kršenja privatnosti\nKRŠENJE PRIVATNOSTI: FEJSBUK kažnjen sa pet milijardi dolara!\nFejsbuk blokirao 115 naloga uoči izbora u SAD\nFejsbuk OGRANIČAVA DOSTUPNOST nekih podataka drugim licima\nBritanija: Fejsbuk očekuje kazna od 660.000 dolara?


Šumar - rukovalac mehanizacijom, treći stepen, vanredno školovanje\nŠumar - rukovalac mehanizacijom - treći stepen\nŠumar-rukovalac mehanizacijom - Audio verzija\nU nizu, da tako kažemo novijih zanimanja u okviru šumarske struke posebno su zanimljiva ona III stepena, jer učenicima nude veliki izbor mogućnosti, a koje podrazumevaju, sa jedne strane pronalaženje posla u struci odmah po sticanju diplome, a sa druge strane mogućnost prekvalifikacije, odnosno dokvalifikacije za zanimanje IV stepena i dalji nastavak školovanja.\nJedan od takvih obrazovnih profila je i šumar rukovalac mehanizacijom, koji je u redovan preogram srednje šumarske škole uveden tek nedavno, a za kojim vlada neverovatno veliko interesovanje. Stručnjaci smatraju da je razlog za tako veliko interesovanje upravo zanimljivost koje ovo radno mesto nudi. Jer, iako kandidat koji stekne diplomu šumar rukovalac mehanizacijom radi na otvorenom, njegov posao obuhvata skoro sve iste segmente kao i posao šumara, a delimično u šumarskog tehničara, ali uz to uči i kako se rukuje ne samo šumskim traktorom, već i bagerima, bagerima točkašima i svim onim vozilima koja se koriste u poslovima vezanim za održavanje šuma i šumskih gazdinstava. Iako ne želimo da pravimo razliku činjenica je da je ovo zanimanje svakako više za pripadnike jačeg pola, jer se od osoba koje žele da se bave ovim poslom očekuje odlično zdravlje, kondicija, ali i snaga.\nMožda ćete reći da su sada mnoge mašine i alati jednostavni za upravljanje, budući da mnogi imaju i daljinsko upravljanje, ali je činjenica da mora da postoji osoba koja će njima upravljati. Pa bez obzira da li ćete raditi na starijim mašinana ili ovima koje su novije, sasvim sigurno ćete to i moći da radite vrlo profesionalno, ali i potpuno samostalno ukoliko završite smer šumar rukovalac mehanizacijom III stepena.\nA pored toga što je on uvršten u program srednje šumarske škole koja se nalazi samo u Kraljevu, Obrazovni centar Akademije Oxford koji ima poslovnice na preko 20 lokacija širom Srbije ga ima u svom redovnom programu školovanja. U praksi, to znači da svako ko želi da pohađa vanrednu nastavu za ovo zanimanje, te izvrši dokvalifikaciju ili prekvalifikaciju to može da uradi u mnogim gradovima, odnosno u svim onim gradovima u kojima postoji naša poslovnica. Nastavni program se sprovodi u skladu sa važećim programom pomenute škole sa kojom sarađujemo.\nKada su u pitanju diplome, nemate nikakvog razloga za zabrinutost, jer svaki kandidat koji kod nas pohađa vanrednu nastavu, to jest vrši dokvalifikaciju ili prekvalifikaciju, po uspešnom završetku stiče diplomu koja je u rangu sa diplomom srednje šumarske škole, uzevši u obzir da su sve republičke ustanove koje su nadležne, akreditovale naš obrazovni centar, a time smo omogućili svim kandidatima koji steknu diplomu šumar rukovalac mehanizacijom i da je upišu u svoju radnu knjižicu te da potraže posao u ovoj struci.\nKako je u pitanju obrazovni profil III stepena, imate mogućnost da izvršite dokvalifikaciju za odabrani profil IV stepena, čime stičete uslov da nastavite školovanje na odabranoj višoj školi ili fakultetu.\nNastavni program za smer šumar rukovalac mehanizacijom ne odstupa mnogo od sličnih smerova III stepena, pa se tako opšti predmeti: srpski jezik, strani jezik, fizičko vaspitanje i matematika, nalaze u nastavnom programu za sve tri godine školovanja, dok se istorija i geografija izučavaju tokom prve dve godine, a hemija, biologija, te predmet računarstvo i informatika samo tokom prvog razreda.\nI među stručnim predmetima ima onih koji se izučavaju tokom dve godine, kao na primer gajenje šuma, te predmet alati i mehanizacija u šumarstvu, koji su uvršteni u program drugog i trećeg razreda. Ostali stručni predmeti: tehničko crtanje sa mašinskim elementima, meteorologija sa klimatologijom, anatomija i svojstva drveta, dendrologija, pedologija sa geologijom, zaštita na radu u šumarstvu, organizacija i poslovanje u šumarstvu, motoristika i hidraulika, zaštita šuma i drveta, šumske komunikacije i iskorišćavanje šuma, se izučavaju samo tokom jedne školske godine.\nU okviru nastavnog programa je za sve tri godine predviđena i praktična nastava, a postoji i jedan izborni predmet koji je obavezan prema pravilima zakona o srednjoškolskom obrazovanju. Učenicima je na raspolaganju izbor između predmeta građansko vaspitanje i verska nastava.\nBilo koje pitanje da imate vezano za vanrednu nastavu, dokvalifikaciju ili prekvalifikaciju za zanimanje šumar rukovalac mehanizacijom slobodno kontaktirajte najbliži Obrazovni centar Akademije Oxford i budite sigurni da će vam naši koordinatori pružiti potpune informacije i ponuditi vam najbolje uslove za sticanje ovog zvanja!\nCena za šumara, rukovaoca mehanizacijom - treći stepen\nŠumar,rukovaoc mehanizacijom - Spisak predmeta po godinama:\nMotoristika i hidraulika\nOrganizacija i poslovanje u šumarstvu\nZaštita šuma i drveta\nSpisak gradova za zanimanje Šumar - rukovalac mehanizacijom


24.01.2018 07:59 | Agencija\nPriština - Komandir kosovske policije Sever Besim Hoti rekao je juče da je policija informisana o navodima da Milana Radojičića sumnjiče za učešće u ubistvu Olivera Ivanovića.\nIpak, on je demantovao da postoji nalog za hapšenje osobe koju je kosovski premijer Ramuš Haradinaj u jednom od intervjua nazvao "bitnom za sve na sjeveru Kosova".\n- Ne očekujemo da će iko biti uhapšen, niti ćemo se miješati u rad istražitelja. Učešće policije u tome će biti sprovedeno samo po ovlašćenjima koje može da dodijeli tužilac. Ne želimo da spekulišemo niti da prejudiciramo - rekao je Hoti.\nNavedeno je i da je zapaljeni automobil, koji je pronađen neposredno poslije ubistva Ivanovića, "bio nekoliko puta parkiran na mjestima gdje se parkiraju vozila pripadnika Radojičićeve grupe".\nIzvori navode da su dva dana prije ubistva Ivanovića u Radojičićevoj kancelariji bile dvije osobe čiji identitet nije poznat. Rečeno je i da je 27. jula 2017. godine, kada je Ivanović objavio kandidaturu za gradonačelnika sjevernog dijela Kosovske Mitrovice, Radojičić rekao "da će započeti sa prijetnjama i da će ga ubiti ako ne bude odustao od te namjere", prenijeli su mediji.\nO navodima da Radojičić stoji iza ubistva Ivanovića govorio je i predsjednik Srbije Aleksandar Vučić, koji je rekao da "će ako je on ubica ili bilo ko drugi, biti uhapšen, ali da se za to moraju pronaći dokazi".\nU tekstu objavljenom na sajtu američkog časopisa, Džozef navodi da su na Ivanovića, kojeg naziva dugogodišnjim liderom srpske zajednice na Kosovu, atentat izvršile "najvjerovatnije moćni kriminalni elementi", koji, kaže, bujaju "na sjeveru, gdje vlada bezakonje". Ta tragedija bi, smatra američki analitičar, "mogla da bude podsticaj za trajni mir na Kosovu".


Česte promene vremenskih uslova mogu pokvariti Vaše planove za letovanje. Kako ne bismo dozvolili da bilo šta poremeti Vaš zasluženi odmor, osmislili smo paket Varljivo leto, koji će omogućiti da u potpunosti uživate bez obzira...\nRomantična ponuda Vip Casa Cluba Zlatibor Posetite Vip Casa Club Zlatibor na Zlatiboru sa Vama dragom osobom i iskoristite specijalnu ROMANTIČNU ponudu. Tri dana/dva noćenja sa doručkom za dve osobe u Premium apartmanu sa jednom...\nBrz tempo života, zahteva male, ali značajne predahe koji odmaraju i telo i dušu. Mi vam nudimo jedan baš takav koji tražite. Na planinskom vazduhu – ušuškani u našem kompleksu apartmana i SPA centru, spremite...\nPlatite cenu smeštaja za jedan apartman a drugi apartman za prijatelje dobijate gratis! Ponuda se odnosi na sve rezervacije za boravak u periodu do 01.07.2021. Minimum boravka je 2 noćenja uz obavezan polupansion. – Doplata...\nZimski praznični aranžmani VIP Casa Cluba Zlatibor Novogodišnji duh i praznični ambijent očekuju Vas u našem kompleksu tokom predstojećih praznika. Dočekajte Novu godinu uz svoje najdraže ili provedite zimski odmor na planini u okviru nekog...\nPOKLON VAUČERI VIP CASA CLUBA Zlatibor Povodom predstojećih praznika, obradujte Vama dragu osobu, nagradite svoje zaposlene ili poslovne saradnike poklon vaučerom za smeštaj u Vip Casa Clubu Zlatibor! Iskoristite poslednje dane Šah/Mat kampanje i po...\nPorodična ponuda Vip Casa Cluba Zlatibor Posetite nas i iskoristite mnoštvo pogodnosti specijalne porodične ponude koju smo spremili za Vas i Vašu porodicu. Tri dana /dva noćenja za porodicu (2 odraslih, 2 dece do 7...


RTS :: Udruženja osporavaju legitimnost liste za Nacionalni savet za kulturu\nKultura Udruženja osporavaju legitimnost liste za Nacionalni savet za kulturu\nsreda, 13. feb 2019, 15:46 -> 17:13\nPredsednik Udruženja književnih prevodilaca Srbije Duško Paunković podsetio je da su reprezentativna udruženja u aprilu 2018. godine zatražila od Ministarstva kulture i informisanja i Narodne skupštine Srbije da povuku Zbirnu listu kandidata za Nacionalni savet za kulturu i tada dostavili dokaze o njenoj nelegitimnosti.\nIstakao je da stavljanjem te liste na dnevni red skupštinskog zasedanja izvršna i zakonodavna vlast krše zakon i gaze zakonom zagarantovana prava građana o čemu će, kako je rekao, obavestiti šefa Evropske misije u Srbiji.\nPaunković je podsetio i na činjenice zbog kojih je, kako je naglasio, ta lista morala biti povučena.\nKoordinacioni odbor reprezentativnih umetničkih udruženja je, prema njegovim rečima, grubo narušio proceduru organizovanja predlaganja kandidata i prisvojio ulogu predlagača koja mu po zakonu ne pripada. Ministarstvo kulture je to prihvatilo, iako je, podsetio je, dužno da povede računa o zakonitosti procedure koju je poverilo Odboru, pogotovo, kako je primetio, nakon što je primilo argumentovanu žalbu na istu.\nPaunković je rekao i da su samim tim na listi kandidati nezakonitog predlagača (Koordinacionog odbora).\nU međuvremenu su neka udruženja koja su takođe dala svoje predloge, izgubila reprezentativnost zbog toga što, kako navodi Paunković, svoju ulogu nisu obavljala u skladu sa zakonom, tako da se na listi nalaze kandidati udruženja koja više nisu reprezentativna, a po Zakonu o kulturi pravo predlaganja imaju samo reprezentativna udruženja.\nNa listi se, prema rečima Paunkovića, do jutros i održavanja sednice skupštinskog Odbora za kulturu i informisanja, nalazilo ime Vojislava Brajovića, koji je zvanično povukao svoju kandidaturu i o tome obavestio Ministarstvo i Skupštinu.\nTu je i ime Dušana Rusalića, kome je Udruženje likovnih umetnosti Srbije uskratilo podršku za članstvo u Nacionalnom savetu za kulturu i o tome obavestilo i Ministarstvo i Skupštinu, kao i o činjenici da su dopisi Koordinacionog odbora godinama naovlašćeno i bespravno overavani pečatom ULUS-a.\nPredsednik Srpskog arheološkog društva Adam Crnobrnja je rekao da se predsednik Društva konzervatora Srbije Aleksa Ciganović sam kandidovao za člana Nacionalnog saveta 2016. što je njegovo udruženje saznalo tek dve godine kasnije.\nCiganović je nakon toga podneo ostavku na mesto predsednika, ali nije povukao kandidaturu iako nije dobio podršku Društva.\nPaunković je podsetio da Nacionalni savet ima 19 članova, od toga četiri predlaže Vlada Srbije, sedam reprezentativna udruženja, udruženje iz oblasti zaštite i nacionalni saveti nacionalnih manjina, dok ostale predlažu ustanove na koje vlast ima presudan uticaj.\nKako je primetio, 12 članova je, "takoreći, lojalno vlasti", a sedam bi moglo da bude nezavisno.\nPaunkovih je ocenio da je "vlast očigledno nezadovoljna takvim odnosom", te da "kršeći zakon na silu ubacuje u Nacionalni savet ljude koji su joj bliski".\nSmatra i da je "sumnjivo" i to što je lista stavljena na dnevni red Skupštine baš na prvoj sednici koju bojkotuju svi poslanici koji ne pripadaju vladajućoj koaliciji.\nPotpredsednik Srpskog PEN centra Gojko Božović je konstatovao da će Nacionalni savet, ukoliko Skupština izglasa predloženu listu, po svoj prilici izgubiti ulogu kontrolora izvršne vlasti.,\nPoslanica i članica Udruženja književnih prevodilaca i članica skupštinskog Odbora za kulturu i informisanje Aleksandra Čabraja ocenila je da je lista puna neregularnosti kojih su njene kolege u Skupštini svesne i da je to pitanje "gurnuto pod tepih" pre 10 meseci zbog medijskog pritiska.


YouTuberi sada mogu automatski da blokiraju spam komentare - IT magazin\nYouTuberi sada mogu automatski da blokiraju spam komentare\nSekcije sa komentarima na sajtovima su od izuzetne pomoći ljudima koji traže povratne informacije ili pokreću diskusiju na neku temu. Međutim, sekcije za komentare su često ispunjene trolovima, korisnicima koji uznemiravaju druge i spamerima koji koriste botove za objavu linkova ka malicioznim sajtovima.\nNajveći broj platformi obično ima sistem koji odstranjuje ovakve komentare, a YouTube sada ide korak dalje kako bi kreatorima pomogao da blokiraju spam komentare.\nYouTube je nedavno predstavio novu funkciju, koja kreatorima YouTube sadržaja pomaže da blokiraju spam komentare koji sadrže linkove. Ovo znači da, kada god je postavljen komentar koji ima link, on će biti poslat u korisnikovu "Held for Review" sekciju.\nOvo znači da će kreatori morati da ručno odobravaju ove komentare, pre nego što se oni javno prikažu. Treba napomenuti da je ova funkcija opciona, što znači da će korisnici sami morati da je uključe, a detalji o njenoj aktivaciji i korišćenju su dostupni ovde.


Kina: Privatne penzije među 6 najčešćih prevara - Penzin\nPočetna Magazin Godine Društvo Kina: Privatne penzije među 6 najčešćih prevara\nKina je objavila listu od šest najčešćih finansijskih prevara građana, među kojima su stari jedna od najugroženijih grupa. Naime, male privatne firme u Kini koje teško dobijaju bankarske kredite često se oslanjaju na „neformalne“ izvore kapitala, kao što je „udruživanje kapitala građana“ kakvo se javljalo i kod nas tokom 1990-ih. I taj sistem kako-tako radi…\nMeđutim, veći problem predstavlja to što privatna lica ovakve transakcije vide kao priliku da investiraju novac i povećaju svoj neveliki kapital. Tako se često nađu u uobičajenoj piramidalnoj šemi za uzimanje novca na prevaru.\nProšle, 2013. godine, jedna Kineskinja osuđena je na smrt za prevaru u jednoj velikoj takvoj šemi, vrednoj skoro 70 miliona dolara. Razmere zbira ovih „sitnih prevara“ su tolike da je Kina u 2013. godini nadoknadila građanima koje nije uspela da zaštiti čak oko milijardu dolara.\nNaravno, među šest najčešćih prevara koje su objavili zvaničnici jeste i ona u kojoj se iskorišćava želja ljudi da provedu mirne dane u penziji, ili obezbede starije članove svoje porodice, i to u vidu uplata za privatnu penziju koja nikada neće stići.\nSve teče po dobro poznatom scenariju: prezentacija, mali pokloni, i priča o ulaganju u penziju, ili investiranje u izgradnju doma za stare, itd. Da zlo bude veće, u vrhu prevara su i one u kojima učestvuju privatne nelicencirane banke, koje lažu svoje „klijente“ o ulaganjima u „međunarodne kompanije“, itd.\nTags:bankefinansijeKinanovacpenzijaprevaraprevareprivatna penzijaprivatne penzije


Novi zaplet na sudjenju Babićevom vozaču - dolazak policajaca zabeležen sa suprotne strane\nNovi zaplet na sudjenju Babićevom vozaču – dolazak policajaca zabeležen sa suprotne strane\nSvedočenjem policajca Nikole M. u Osnovnom sudu u Nišu nastavljeno je sudjenje vozaču "Koridora Srbije" Dejanu Stanojeviću za udes na naplatnoj rampi Doljevac, u kojem je 31. janaura 2019. godine stradala Stanika Gligorijević iz Debelice, a povredjeno pet osoba.\nSaslušanjem Nikole M. završeno je saslušanje svedoka u tom sudskom sporu, ali umesto stavljanja tačke na sumnju da se za volanom “škode superb” nalazio direktor “Koridora Srbije” Zoran Babić, a ne Stanojević, svedočenje policajca koji je bio u patroli koja je došla na mesto nesreće, rodilo je novu sumnju.\nNikola M, poput njegovog kolege Bratislava M, rekao je da su policijskim vozilo stigli na mesto nesreće iz pravca motela “Nais”, medjutim na snimku sa bezbednosnih kamera vidi se vozilo koje na to mesto dolazi iz pravca Leskovca.\nU zapisnik sa sudjenja konstatovano je da se snimak koji je pregledan na ročištu ne odgovara stvarnom stanju, jer se na snimku ne vidi dolazak policijskog vozila iz pravca “Naisa”.\nNikola M. ostao je dosledan svojoj izjavi da je sa kolegom Bratislavom M. na mesto nesreće došao iz pravca “Naisa”.\n“Ne sećam se šta se dešavalo, jer je bio opšti haos. Ne sećam se tačno šta sam uradio”, izjavio je Nikola M.\nU svedočenju pre pregleda snimaka sa bezbednosnih kamera Nikola M. je rekao da je nakon dolaska na naplatnu rampu njegov kolega obezbedjivao mesto nesreće pored automobila koji je izazvao udes, a on pored drugog udarenog automobila koje se nalazilo na udaljenosti od oko 20 metara od mesta udesa, u pravcu ka Doljevcu.\nTakodje je kazao da je na mestu nesreće bilo lice koje je potvrdilo da je vozilo automobil koji je izazvao udes, a kao vozača u sudnici prepoznao je Stanojevića.\nSudjenje je na kratko bilo prekinuto zbog promene sudnice, a prilikom izlaska u hodnik sestra nastradale Stanike Gligorijević i njen suprug, burno su reagovali zbog svedočenja Nikole M, pre svega zbog njegove tvrdnje da je vozač “škode superb” bio Stanojević i uputili mu par uvreda, zbog čega ih je po okončanju sudjenja u sudskom holu sačekala i legitimisala policija.\n“Oni su svedočili nemoguće. Oni nisu došli sa te strane odakle su rekli. Posebno je neverovatno da imaju potpuno različito svedočenje o tome koliko im je vremena trebalo da dodju od ‘Naisa’, a onda dolaze iz pravca Leskovca”, izjavio je Prelević po okončanju ročišta.\n“Mislim da uopšte ne nedostaje snimak dolaska policajaca, već da oni uopšte nisu došli sa te strane, a to govore i naša posredna saznanja od ljudi sa naplatne rampe”, istakao je Prelević.\n“Mislim da je predsednik Stranke Slobodan Milošević jači od predsednika države Slobodana Miloševića, i u toj maloj finesi nalazi se sva naša propast”, naglasio je Prelević.\nOn je sudiji Mišku Radivojeviću dostavio kopiju zahteva koji je uputio predsedniku Republike Srbije Aleksandru Vučiću, a kojim je zatražio od Vučića da kompletan snimak nesreće na naplatnoj rampi dostavi sudu, pošto se predsednik jasno izjasnio da ima ceo snimak.\nSestra nastradale Stanike Gligorijević, Mirjana Aleksić je više puta unazad na sudjenjima isticala da presuda ne može biti doneta dok na sudu ne bude prikazana i dva minuta snimka koji nisu dostavljeni sudu, a koji prikazuju momenat nesreće i ono što se dešavalo neposredno nakon udesa.


Skalabilna manipulacija dogadjajima | VMware vRealize Log Insight\nU sve komplikovanijim okruženjima broj događaja progresivno raste, te je potrebno rešenje koje omogućava lako razumevanje onoga što se u IT infrastrukturi dešava…\nSa razvojem IT infrastrukture raste i količina logova koje kreiraju njeni različiti elementi, pa se danas u jednom prosečnom IT okruženju generiše i po nekoliko hiljada log‑događaja u sekundi. U borbi sa tolikom količinom podataka, potrebno je pronaći način ne samo za njihovo centralizovano skladištenje i pretraživanje već i za automatizovanu analizu i izveštavanje. Ovde na scenu stupaju rešenja za upravljanje logovima, koja za IT administratore predstavljaju neizostavan alat u procesu monitoringa i utvrđivanja osnovnih uzroka problema u infrastrukturi.\nVMware vRealize Log Insight predstavlja log‑menadžment rešenje namenjeno upravljanju logovima u heterogenoj infrastrukturi, dizajnirano tako da obezbedi big data skalabilnost, uz jednostavnost u implementaciji i korišćenju. Log Insight se može koristiti za prikupljanje logova sa bilo kog izvora sa podrškom za syslog ili Log Insight API, kao i iz Windows i Linux operativnih sistema.\nZahvaljujući upotrebi mašinskog učenja, rešenje poseduje ugrađeno prepoznavanje strukture logova i grupisanje sličnih događaja. Funkcionalnosti analize i izveštavanja mogu se proširiti instalacijom besplatnih content paketa koji donose prilagođene vizuelizacije, pretrage i pravila za klasifikaciju. Na marketu je trenutno dostupno oko 50 paketa različitih vendora, među kojima su i VMware, EMC, HP, Cisco, Palo Alto i Juniper.\nIntegracija i pregled\nVRealize Log Insight se odlično integriše sa VMware okruženjima, uključujući i dvosmernu integraciju sa vRealize Operations‑om, koja obezbeđuje povezivanje događaja i jednostavnu tranziciju između interfejsa dva rešenja. Takođe, Log Insight dolazi sa vSphere content paketom i poseduje mogućnost automatizovane konfiguracije svih ESXi hostova u infrastrukturi za slanje logova serveru, kao i predefinisane šablone za konfiguraciju OS agenata za prikupljanje vCenter Server logova.\nImplementacija rešenja je jednostavna, pošto se distribuira u vidu virtuelnog uređaja, tako da je Log Insight ubrzo nakon definisanja osnovnih mrežnih parametara dostupan za administraciju preko web interfejsa, koji je podeljen na dva dela.\nPrvi je dashboards, koji sadrži grafički prikaz informacija iz logova i veze ka predefinisanim pretragama. Korisnici mogu kreirati sopstvene dashboard‑ove i koristiti one koji dolaze uz content pakete. Drugi je deo za interaktivnu analizu, kroz koji se može vršiti pretraga i filtriranje prikupljenih događaja.\nU srcu Log Insight‑a nalazi se centralno no‑SQL skladište, za koje je moguće definisati parametre zadržavanja i arhiviranja. Skladište je optimizovano za smeštanje log‑podataka i njihovu pretragu i analizu u realnom vremenu, pa tako Log Insight implementacija sa minimalnim resursima od dva virtuelna procesora i 4 GB memorije podržava prikupljanje i do 400 događaja u sekundi (EPS) sa 20 izvora. Rešenje poseduje i scale‑out arhitekturu koja omogućava skaliranje performansi dodavanjem novih instanci u postojeći klaster, sa funkcionalnostima balansiranja opterećenja i visoke raspoloživosti.\nUkoliko se nabavlja kao nezavisan proizvod, licenciranje i planiranje Log Insight instalacije je znatno jednostavnije u poređenju sa drugim log‑menadžment rešenjima, pošto zavisi od ukupnog broja elemenata infrastrukture koji predstavljaju izvor log‑podataka – tzv. OSI (operating system image).\nvRealize Operations i vRealize Log Insight integracija\nLog Insight je uključen u sve vRealize i vCloud edicije licenci, a od ove godine svi sadašnji i budući korisnici vCenter Server Standarda dobijaju pravo na korišćenje Log Insight za 25 OSI‑ja. Ova edicija poseduje podršku za instalaciju VMware‑ovih content paketa, među kojima su i paketi za vSphere, NSX, Horizon i vRealize Operations.


Egipatski slikar Ibrahim Ghazala drži predavanje u Nišu – Lepe Vesti\nEgipatski slikar Ibrahim Ghazala drži predavanje u Nišu\nPredavanje na temu saradnje Srbije i Egipta na polju umetnosti, zainteresovani građani moći će da prate u sredu 19. septembra od 13:30 u Oficirskom domu u Nišu, a kako najavljuju na gradskom sajtu, govornik će biti egipatski umetnik Ibrahim Ghazala.\nGhazala je, kako navode, vizuelni umetnik, slikar, profesor umetnosti i pisac, a poznat je po svom tipičnom stilu i bogatim toplim bojama.\nNjegova umetnička dela verno prikazuju egipatski pejzaž, lepotu koju vidi u prirodi, kao i strast prema boji – piše na sajtu grada. Diplomirao je na Fakultetu likovnih umetnosti u Kairu i docent je na Fakultetu likovnih umetnosti u Miniji. Više puta je izlagao samostalno i učestvovao u kolektivnim izložbama u nekoliko evropskih i arapskih zemalja.\nNjegove slike, dodaju, pronašle su put do različitih muzeja u Egiptu i do privatnih kolekcija u Egiptu i inostranstvu.


Kako prenosi magazin "Odbrana", bratanica hrvatskog trenera, koja devet godina živi u Lisabonu, odlučila je da polaže prijemni ispit za akademiju u Beogradu 16. maja i već se užurbano priprema za test iz matematike i za fizičku proveru.\n"Mnogi me pitaju zašto u Beogradu, a ne u Portugalu, zar tamo nisu uslovi bolji? Ljubav prema domovini i činjenica da mi je najveći deo porodice ovde u Beogradu i da mi oni pružaju podršku i pomažu da se osećam kao kod kuće, verovatno su presudili u korist Beograda", rekla je ona.\nProsinečki je rekla da je svesna da je na akademiji očekuju red i disciplina ali da ima veliku želju da postane pilot borbenog aviona, kao i da jednog dana leti u lovcu F-16. U slučaju da ne prođe na smer avijacije, pokušaće da upiše vojno-hemijsko inženjerstvo.\nPrema njenim rečima, lekarski pregled je već prošla a najkomplikovanija procedura kojoj je morala da se podvrgne je bila prikupljanje dokumenata i potvrda da nije osuđivana.\n"Fizička provera obuhvata trčanje na 2.400 i na 60 metara, zatim skok u dalj, sklekove i plivanje. Trčim svakog vikenda, a pošto već pet godina treniram veslanje to mi mnogo pomaže", rekla je ona.\nProsinečki je dodala da će jedini problem, ukoliko bude primljena na Vojnu akademiju u Beogradu, biti činjenica da će morati da se odvoji od dečka koji studira Vojnu akademiju u Portugalu.\n"Ipak, moram da gledam šta je bolje za mene i ne mogu na osnovu jedne osobe da odlučujem o budućnosti i karijeri. Posle završene akademije u Beogradu čekaju me siguran posao i karijera", rekla je ona.


EXPRES - Ne nudim se, naravno da ću razgovarati s nekim ko ima 50 odsto glasova\nNe nudim se, naravno da ću razgovarati s nekim ko ima 50 odsto glasova\nBEOGRAD - Lider LDP-a Čedomir Jovanović izjavio je da se ne nudi da bude deo buduće vlade, ali da će ići na konsultacije sa Aleksandrom Vučićem ukoliko ga bude pozvao.\n"Naravno da ću razgovarati sa nekim ko je imao 50 odsto glasova, vrlo ozbiljno, oko onog što mislim da svako od nas treba da uradi u okviru posla kojim se bavi", rekao je lider LDP-a za Blic.\nJovanović kaže da ga u politici ništa ne iznenađuje, ali da ne vidi smisao u tome da LDP i on svoju šansu traže u minskom polju koje će svakoga dana postavljati pred Vučića kako bi se on detonirao.\n"Da li je idealno - nije. Isto to mislim i za sebe. Šta je ono što je pozitivno - pokušava da promeni. Gde vidim problem - čak i kada se menja, ne uspeva te promene da prenese na svoje okruženje", rekao je Jovanović.\nNa pitanje da li bi bilo lakše ojačati LDP kao deo vladajuće strukture, primetio je da takvo pitanje nema smisla nakon izjave Vučića da je sa Zemunskim klanom odveo Miloševića u Centralni zatvor i da je radio sa "zemuncima" koji su, kako kaže, ubili njegovog prijatelja.\nOn je rekao da je njegova obaveza da ojača evropsku orjentaciju zemlje, da konkretizuje novu regionalnu politiku u odnosima sa BiH, Crnom Gorom, i da nađe odgovor na "fatalni nesporazum" između Srbije i Hrvatske.\nKaže i da su prozivke Borisa Tadića na njegov račun u medijima neodgovorne, besmislene i neiskrene, te da se posle Tadićeve izjave nije čuo sa njima, a da misli da treba prvo da pokupe čaure, pa onda da razgovaraju.\nJovanović je rekao da LDP-a ne vidi "u koloni" s pokretom Saše Radulovića "Dosta je bilo", za koji kaže da „nema politiku", niti vidi LDP s Demokratskom strankom, koja je, kako smatra, još jednom donela pogrešnu odluku.\nUveren je i da je opozicija mogla na izbore da izađe "kao jaka i relevantna lista, koja u kampanji može da izazove Vučića i ne skreće sa sebe pažnju hejtovanjem svega. Kao lista koja bi štitila medije, a ne tražila od njih da se bori za nju", rekao je Jovanović.\n"Oni (DS) su Brontosaurus koji pase, a Vučić je Ti-reks koji jede meso. Mogli smo iz izbora da izađemo sa 15 odsto i da to bude osnova za dalje integrisanje", primetio je.\n"Umesto toga, svako je završio na margini", zakljucio je Jovanović.\nMore in this category: « Pajtić: Kandidat za predsednika nestranačka ličnost, ne Tadić\tČavić: Ispunjenje zahteva ili novi protesti »


Ime za naslednika birala je tokom karantinskih dana. Beba je teška 3,4 kilograma i dugačka 53 centimetra, a porođaj je protekao u najboljem redu. Za Miljaninu drugu trudnoću saznalo se na premijeri filma "Hotel Beograd" kada se pojavila u uskoj haljini i pokazala trudnički ...\nGlumica postala mama: Miljana rodila Vukadina\nZvezda serije "Folk" i njen verenik Miloš Ivović imaju ćerku Mionu, rođenu u martu 2018. GLUMICA Miljana Gavrilović, zvezda serije "Folk", porodila se juče i na svet donela dečaka Vukadina. Beba je teška 3,4 kilograma i dugačka 53 centimetra, a porođaj je protekao u najboljem ...\nSrpska glumica Miljana Gavrilović (31) i zvezda serije "Folk" se porodila po drugi put i na svet je donela dečaka. Ponosni roditelji detetu su dali ime Vukadin . Beba je teška 3,4 kilograma i dugačka 53 santimetra, a porođaj je prošao u najboljem redu.


Sosa: Srbiji su uz pet odsto rasta u 2021. potrebne i ambiciozne strukturne reforme | Novinska agencija Beta\nEKONOMIJA | 20.11.2020 10:20 > 20.11 10:20\nSrpska ekonomija i dalje pokazuje neke strukturne slabosti koje ograničavaju potencijalni rast i sprečavaju brže i održivije približavanje dohocima u EU, izjavio je stalni predstavnik Medjunarodnog monetarnog fonda (MMF) u Srbiji Sebastijan Sosa.\n"Za sustizanje evropskog standarda potrebno je ubrzati sprovodjenje ključnih strukturnih reformi. Poboljšanje kvaliteta institucija i upravljanja, što uključuje dobro upravljanje i upravljanje javnim preduzećima je prioritet", rekao je Sosa u intervjuu za Magazin Biznis.\nOcenio je da bi dalje rešavanje infrastrukturnih praznina u Srbiji pomoglo u podršci konkurentnosti, stranim ulaganjima i integraciji u regionalne i globalne lance vrednosti.\n"Borba protiv neregularnosti olakšala bi poslovanje, istovremeno generišući fiskalne prihode. Konačno, verodostojna posvećenost borbi protiv korupcije, jačanju vladavine zakona i poboljšanju efikasnosti sudskog sistema podstakla bi dugoročni ekonomski rast", rekao je Sosa.\nDodao je da je procena MMF-a da će realni rast bruto domaćeg proizvoda (BDP) Srbije u narednoj godini biti pet odsto, što se zasniva na oporavku privatne potrošnje, kao i na snažnom rastu investicija, dok će uticaj pandemije biti smanjen.\n"Uzimajući u obzir predvidjeni ekonomski oporavak, smanjenje fiskalnog deficita na tri odsto BDP-a u 2021. godini bilo bi prikladno i osiguralo bi da javni dug u procentima BDP-a nastavi da pada. Zato je važno da se budžetom predvide troškovi za podsticanje javnih investicija, uključujući zelena ulaganja, što će podržati privredni oporavak i podstaći rast na srednji rok", rekao je Sosa.\nPo njegovim rečima, planirano povećanje plata u javnom sektoru od pet odsto u 2021. godini u skladu je sa predvidjenim budžetskim deficitom od tri odsto BDP-a i omogućava povećanje kapitalnih troškova.\nOdgovarajući na pitanje koje državne kompanije predstavljaju najveći fiskalni rizik on je rekao da su rizici Er Srbije i dalje visoki zbog neizvesnosti toka pandemije.\n"EPS, najveće javno preduzeće, suočava se sa pritiscima likvidnosti i još je jedan važan izvor fiskalnih rizika. Takodje, dok je finansijska pozicija HIP Petrohemije ostala uglavnom stabilna u poslednjih nekoliko godina, fiskalni rizici ove kompanije mogli bi biti značajni ukoliko bi se tržišni uslovi znatno pogoršali", rekao je Sosa.\nSosa je kazao da su srpske vlasti izrazile interesovanje za novi aranžman sa MMF-om i jasno stavili do znanja da im nije potrebna finansijska pomoć.\n"Stoga bi novi program mogao da bude naslednik Instrumenta za koordinaciju politika (PCI), koji bi mogao da pomogne Srbiji da sprovodi politike za jačanje makroekonomske i finansijske stabilnosti, istovremeno signalizirajući posvećenost strukturnim reformama. Zato bi novi PCI bio potreban ne samo kao sporazum o fiskalnim, monetarnim i finansijskim politikama, već i kao ambiciozna agenda strukturnih reformi koju bi MMF mogao odobriti i podržati", rekao je Sosa.


UNHCR i Ombudsman potpisali saradnju o zaštiti raseljenih lica - CdM\nUNHCR i Ombudsman potpisali saradnju o zaštiti raseljenih lica\nŽan-Iv Bušardi i Siniša Bjeković\nPredstavnik Agencije Ujedinjenih nacija za izbjeglice u Crnoj Gori (UNHCR) Žan-Iv Bušardi i zaštitnik Siniša Bjeković, potpisali su sporazum o tehničkoj saradnji u oblasti zaštite, praćenja i unapređenja ljudskih prava i osnovnih sloboda tražilaca azila, izbjeglica, lica bez državljanstva i raseljenih lica, saopšteno je iz UNHCR i institucije Zaštitnika ljudskih prava i sloboda Crne Gore.\nKako navode, sporazum koji je potpisan predviđa nastavak strateškog partnerstva kroz preduzimanje zajedničkih aktivnosti i projekata u ovoj oblasti, a koji se tiču promocije i zaštite prava na pristup teritoriji i postupku azila, uslove prijema, poštovanje zagarantovanih ljudskih prava u skladu sa načelom zabrane vraćanja, integracije izbjeglica, upisa u matične knjige i pristup imovinskim pravima.\n“U skladu sa svojim mandatom, UNHCR kontinuirano sarađuje sa Vladom Crne Gore na promovisanju pristupa sistemu zaštite i ostvarivanju ljudskih prava tražiocima azila, izbjeglicama, licima bez državljanstva i raseljenim licima u Crnoj Gori. Siguran sam da će nastavak saradnje sa institucijom Zaštitnika ljudskih prava i sloboda Crne Gore doprinijeti sveobuhvatnijem pristupu teritoriji i sistemu azila, uz promovisanje međunarodnih standarda iz ove oblasti”, kazao je Bušardi.\nNa temelju upravo zaključenog sporazuma, Bjeković je inicirao i prvu konkretnu aktivnost koja bi u vidu pilot projekta bila realizovana u narednom periodu, a prema metodologiji koja koja će biti naknadno dogovorena.\nBušardi je prihvatio incijativu, pa je načelno dogovoreno da UNHCR i institucija Zaštitnika konkretno sarađuju i na praćenju sprovođenja prinudnog udaljenja i preduzimanje mjera za zaštitu ljudskih prava i sloboda stranaca koji se prinudno udaljavaju iz Crne Gore, u skladu sa svojim mandatima.\nIako je Bjeković kroz svoje djelovanje u ovoj oblasti zapazio da su u prethodnoj godini udaljenja obavljena uz saglasnost lica koja se udaljavaju i uz poštovanje njihovih prava, posebno imajući u vidu izazove koje je donijela trenutna epidemiološka situacija, ova tema ostaje u fokusu Zaštitnika i u narednom periodu.\nZaštitnik je i ovom prilikom kazao da bi, posebno imajuću u vidu povećani obim i složenost poslova, u daljem radu Insituciji bila od koristi ekspertska podrška koju bi obezbijedio UNHCR upravo u cilju potpunog sagledavanja svih izazova sa kojima se suočavaju tražioci azila, izbjeglice, lica bez državljanstva i raseljena lica.\n„Uvjeren sam da i zaključivanje sporazuma kao i sve aktivnosti koje će na osnovu njega biti sprovedene šalju snažnu poruku da institucija Zaštitnika bez obzira na sve izazove, ostaje privržena zaštiti ljudskih prava tražilaca azila, izbjeglica, lica bez državljanstva i raseljenih lica“, kazao je Bjeković.\n“Takođe, sporazumom je predviđena i razmjena informacija i stavova u vezi sa izmjenama propisa po pitanjima od obostranog interesa, učešće u treninzima, radionicama i drugim događajima čiji je cilj jačanje kapaciteta za praćenje i zaštitu ljudskih prava”, zaključuje se u saopštenju UNHCR i institucije Zaštitnika ljudskih prava i sloboda Crne Gore.\nTagsazil izbjeglice raseljena lica Siniša Bjeković Sporazum UNHCR Vlada Crne Gore Žan-Iv Bušardi zaštita


Najavljen drugi teatarski festival Pozorišno proleće – Podrinske\nNajavljen drugi teatarski festival Pozorišno proleće\nTetarski festival Pozorišno proleće biće održan u Šapcu, od 3. do 10. aprila, najavljeno je na konferencijiz a novinare, održanoj 14. februara, u Zvezdara teatru. Pored selektora festivala Zorana Karajića koji je saopštio selekciju i program, na konferenciji su govorili gradonačelnik Šapca Nebojša Zelenović i članovi umetničkog saveta festivala: Mira Banjac, Dragana Bošković, Dušan Kovačević, Milivoje Mlađenović i Svetislav Jovanov.\nZoran Karajić, direktor Šabačkog pozorišta i selektor festivala, kazao je da ljubitelje pozorišne umetnosti u aprilu očekuje najviše predstava koje su rađene po domaćim tekstovima. On je napomenuo da će gledaoci uživati u najkavlitetnijim predstavama sa ovog prostora.\nPozorišno proleće otvara vrata kulturi\nDušan Kovačević, akademik, dramski pisac i scenarista, kazao je da svaki grad, bez obzira na veličinu i broj stanovnika, zaslužuje da ima pozorišni festival po kom će biti poznat.\n-Festivala nikada nije dovoljno i nikada ne možemo reći da je neki festival višak. Toliko je nekulture u Srbiji, da je ovo malo umetnosti koju imamo u pozorištima samo tračak nade. Gradonačelnik Zelenović od prvog dana razume šta za život jednog grada znači održavanje teatraskog festivala. Kroz dolazak i trupa i posetilaca u Šabac, grad za vreme trajanja festivala živi neki drugačiji život, rekao je Kovačević.\nGlumica Mira Banjac, članica umetničkog Saveta festivala Pozorišno proleće, dodala je da je uloga festivala za glumce nemerljiva. Da pored toga što igraju pred novom publikom, glumci imaju priliku da se druže, upoznaju i razmenjuju iskustva.\nGradonačelnik Šapca Nebojša Zelenović rekao je da je prošlogodišnji festival bio izuzetno posećen, a da očekuje da će ove godine, zbog dobrog glasa koji se čuo o Pozorišnom proleću, Šabac ugostiti još više ljubitelja teatra.\n-Želimo da u Šapcu stvorimo novu pozorišnu publiku. Festival Pozorišno proleće je još jedan od načina da mladim ljudima, spremnim da uživaju u kulturi, omogućimo i da iskuse čarobni svet teatra. Zato smo u saradnji sa Šabačkim pozorištem započeli projekat Šabački teatarski pokret i već do sada oformili 20 trupa, koje čine šabački osnovci i srednjoškolci a sa njima rade profesionalni glumci. Pored Pozorišnog proleća u aprilu će u Šapcu biti organizovan još jedan festival, sa predstavama koje će pripremiti učenici šabačkih škola, a sve u okviru projekta Šabački teatarski pokret, rekao je gradonačelnik i podsetio da Grad Šabac iz svog budžeta izdvaja 7 odsto za kulturu.


Ministar spoljnih poslova Srbije nakon sastanka sa Cvijanovićevom: Specijalne i paralelne veze Srbije i Srpske na ISTORIJSKOM MAKSIMUMU - Srpskainfo\nMinistar spoljnih poslova Srbije Nikola Selaković izjavio je u Beogradu da se specijalne i paralelne veze između Srbije i Republike Srpske razvijaju i u ovom trenutku su na istorijskom maksimumu, odnosno na najvišem nivou otkad je sporazum zaključen i otkad Srbija i Srpska postoje.\nPoslije sastanka sa predsjednikom Republike Srpske Željkom Cvijanović, Selaković je rekao da se Srbija, poštujući teritorijalni integritet BiH, trudi da sa svim svojim susjedima razvija najbolje moguće političke, ekonomske i svake druge odnose.\n– S druge strane, poštujući i rukovodeći se Sporazumom o specijalnim paralelnim vezama Srbije i Republike Srpske, Srbija ne zaboravlja svoj narod i Republiku Srpsku kao entitet ustanovljen i potvrđen Dejtonskim sporazumom – rekao je Selaković.\nOn je naveo da je jedna od tema sastanka bila i funkcionisanje zajedničke srpske dijaspore i aktivnosti na polju očuvanja srpskog nacionalnog, kulturnog i vjerskog identiteta, saopšteno je iz Ministarstva spoljnih poslova Srbije.\nCvijanovićeva posjetila Donji Žabar “Gradiće se vrtić, sanirati škola, a nastavlja se i snažna podrška poljoprivredi”\nSASTANAK IZA ZATVORENIH VRATA Nakon susreta sa Komšićem, Šmit i Satler izbjegavali novinare\nCvijanovićeva, Kisićeva i Dodik ovjekovječili današnji dan: Palata Republike u bojama srpske zastave povodom zajedničkog praznika (FOTO)\nSelaković je Cvijanovićevu informisao o planovima za otvaranje dopunskih škola srpskog jezika za dijasporu, izrazivši očekivanje da će se u taj program uključiti i nastavnici iz Republike Srpske.\nNa sastanku je bilo riječi i o zajedničkoj proslavi Dana srpskog jedinstva, slobode i nacionalne zastave 15. septembra.\n– Dogovorili smo se da srpska dijaspora zajednički proslavlja našu trobojku i 15. septembar kao dan kada su Srbi iz svih krajeva združeni probili Solunski front – rekao je Selaković.\nCvijanovićeva je rekla da je važno raditi na jačanju institucionalnih veza Srbije i Republike Srpske i da je za građane Srpske važno da Srbija bude stabilna i jaka, navedeno je u saopštenju.\nPrema njenim riječima, današnji dogovor o zajedničkom odnosu prema dijaspori je od velike važnosti za očuvanje nacionalnog identiteta Srba izvan Srbije i Republike Srpske.\nCvijanovićeva je zahvalila na ekonomskoj pomoći Srbije tokom prethodnih godina, izrazivši očekivanje da će zajednički infrastrukturni projekti nastaviti da se realizuju u interesu građana Srbije i Republike Srpske.\nSagovornici su se, između ostalog, osvrnuli i na najnoviju o odluku odlazećeg visokog predstavnika u BiH.\n– Naš stav je vrlo jasan: nametnute odluke i stavovi, u ovom slučaju nametnuti zakoni, nikome ništa dobro nisu donijeli i nisu doveli ni do kakvog prosperiteta. Kao ministar spoljnih poslova države koja se apsolutno zalaže za promociju mira i stabilnosti u regionu, jer bez toga nema prosperiteta, imam i o ovoj nametnutoj odluci baš ovakav stav kakav sam iznio – rekao je Selaković.\nŠef srpske diplomatije poručio je da želi da vjeruje da će stabilnost moći da se očuva, ali da je veliko pitanje šta će se u budućnosti dešavati.\nCvijanovićeva je ocijenila da je današnja nametnuta odluka visokog predstavnika neadekvatna, neprimjerena demokratiji i nazadna, i da može vratiti BiH dvije ili tri decenije unazad.\n– Neprihvatljivo je da u 21. vijeku imate nekoga ko je neizabrani stranac i nameće nešto demokratski izabranim institucijama ili pojedincima. Mislim da je ovo početak jedne teške ere… Moja poruka građanima i institucijama u Republici Srpskoj je da znamo šta radimo, jačamo Republiku Srpsku, jačamo našu svijest o sebi, jačamo naše veze sa Srbijom – izjavila je Cvijanovićeva.\nPrema njenim riječima, Valentin Incko je doprinio da BiH postane dodatno neprijateljsko okruženje i da bude dodatno neraspoložena prema svojim građanima.\n– Smatram da je ovo korak unazad koji je pokazao svo licemjerstvo međunarodne zajednice oličene u visokom predstavniku – rekla je Cvijanovićeva.\nOna je dodala da se danas otišlo mnogo koraka unazad od suštinskog pomirenja u BiH.\n– Ambasade reaguju i govore kako je ovo korak ka pomirenju. Ja moram da kažem da je ovo veliki raskorak u odnosu na ono što bi trebalo da bude normalno funkcionisanje u jednoj višenacionalnoj zajednici kakva je BiH – rekla je Cvijanovićeva.\nPolitika Nikola SelakovićsastanakŽeljka Cvijanović\nS obzirom da opozicija neće doći: Predsjednica Srpske OTKAZALA za sutra planirani sastanak\nCvijanovićeva pred sastanak sa Vučićem: Očekujem podršku Srbije da se borimo za pravo i pravednost\n"NI DNS NEĆE DOĆI NA SASTANAK" Nešić pozvao vlast da sazove sve srpske stranke, a ne da ih dijeli\n"NEĆU IĆI" Šarović odbio poziv za sutrašnji sastanak sa Cvijanovićevom


Miloš Martinović: Mačvanin uspešan u belom svetu - Ozon Media\nUspešnih Srba ima svuda po svetu, od Evrope preko Azije i Afrike, do Australije, Kanade, pa preko cele Amerike, jedan od njih je i Miloš Martinović iz Mačvanske Mitrovice, koji je sasvim neočekivano sa svojim timom postao prvak Kajmanskih ostrva u košarci.\nNjegova priča počela je 2010. godine kada je odlučio da se iz relativno jednog manjeg mesta u Mačvi preseli na Kajmanska ostrva koja su poznata kao jedno od vrhunskih svetskih turističkih destinacija.\n“Po završetku Srednje tehničke škole “Nikola Tesla” uporno sam pokušavao da nađem neki ozbiljan posao u Mitrovici ili okolini, ali na žalost nisam uspevao u tome. Svima je poznato kako je teško kada se traži prvi posao, jer po pravilu svi ozbiljniji poslodavci traže osobe sa iskustvom, a opwt niko ne daje priliku da to iskustvo i steknemo”, započinje Miloš i dodaje da je posle škole prihvatao sve poslove koji su mu se nudili i da je mahom radio kao konobar u lokalnim kafićima.\nMiloš prvi sa leve strane\nSpletom srećnih okolnosti i to se ubrzo promenilo. Dok je on konobarisao njegovoj rođenoj sestri se pružila jedinstvena prilika da se preseli na Kajmanska ostrva i tamo počne da radi. Radila je kao bejbisiterka, a prvi boravak na ostrvu je trajao šest meseci, nakon kojih se vraća u Srbiju da završi fakultet. Odmah po diplomiranju vraća se na Kajmane da radi, ali ovaj put u potrazi je za poslom i za svog brata.\nPotraga nije bila ni malo laka, jer je broj poslova koji možete da radite ograničen iz razloga zato što srpske diplome tamo nisu priznate.\nU aprilu mesecu 2010. godine otvara se konkurs za radno mesto pomoćnog radnika na takozvanim “vodenim sportovima” u jednom od najprestižnijih svetskih hotela na koji se prijavljuje i na njegovu sreću dobija posao.\n“Bilo je zaista teško dobiti posao, to je čitava jedna procedura od razmenjivanja elektronske pošte, slanja raznih podataka, preko intervjua, ali eto dobro se završilo, odnosno to je bio moj dobar početak. U pitanju je bio hotel Ritz Carlton, a moj posao se sastojao od izdavanja opreme za ronjenje, kajaka, jedrilica i slično gostima hotela u kojem još uvek radim, ali na drugoj poziciji jer sam umeđuvremenu unapređen”, priča Miloš.\nPočetak kao i svaki za njega je bio izuzetno težak, jer nije najbolje baratao engleskim jezikom, finansijski je bio ograničen, ali na sreću imao je bar jednu osobu uz sebe, svoju sestru koja mu je bila podrška u svakom momentu. Nedugo posle dolaska situacija je počela da se popravlja, jezik je polako savladavao, upoznavao je ljude, a počeo je i da solidno zarađuje.\n“Nakon, da kažem prvih godinu dana sve je postalo neuporedivo lakše, već sam zaradio neke pare, vratio sam sve dugove koje sam imao u Srbiji, a koje sam napravio kako bih došao na Kajmane, stabilizovao sam se finansijski i polako počeo se uklapati u sredinu, a to uklapanje donelo mi je prijateljstvo sa momcima koji su se bavili košarkom, tako da sam i ja počeo da igram i to za tim “Warriors” koji se takmičio u Kajmanskoj ligi, diviziji 1”, priseća se Miloš.\nOn kaže da se košarkom bavio od detinjstva i da je jedno vreme nastupao za KK “Srem” iz Sremske Mitrovice, tako da je bio oduševljen kada je dobio priliku da nastavim da igra, pa makar i poluprofesionalno. U tom timu ostaje nekoliko godina i između ostalog sa njim osvaja drugo mesto u ligi.\nNakon dolaska na Kajmane jednog njegovog rođaka osnovali su svoj tim koji su nazvali “The Lions” i sa tim timom osvaja Kajmansku ligu i postaje šampion ostrva.\n“Prvu godinu po dolasku na ostrvo igrao sam za tim “Warriors” sa kojim sam osvojio drugo mesto u ligi, sa njima sam ostao par godina, sve dok moj rođak Borisav Đorđić nije došao na ostrvo, pa smo nedugo nakon njegovog dolaska osnovali svoj tim koji smo nazvali “The Lions” sa kojim osvajam nacionalnu Kajmansku ligu i postajem šampion. Naravno to možda ne bi ni bilo moguće da se u međuvremenu na Kajmane nisu preselila još dva momka iz Mačvanske, odnosno Sremske Mitrovice, jer svaki od njih je imao svoje mesto u u KK “Srem”. Mi smo u takmičenje ušli kao autsajderi, ali smo igrali fantastično što pehar koji smo osvojili i dokazuje. Nemamo treninge redovno, ali se dobro poznajemo, znamo mogućnosti jedni drugih, igrali smo u istom klubu kod kuće to je bilo dovoljno”, objašnjava Miloš.\nOn dodaje da je i više nego prezadovoljan uspehom koji je tamo ostvario, ali da mu to ipak nije prioritet, jer bez obzira na sve od košarke tamo ne može da živi i da uspeh nije uspeh ako ga nisi ostvario kod kuće.\n“Na kraju krajeva kada odeš u beli svet vidiš da nije sve u parama, jer čoveku teško pada kada nije u svojoj državi, svom mestu, kada niko oko tebe ne priča tvoj jezik, kada si daleko od porodice, prijatelja i rodbine i zato čim zaradim dovoljno para sedam na avion i zauvek se vraćam u moju Srbiju i moju Mačvu”, odlučan je Miloš.


Real preživio Istanbul, Tottenhamova "petarda" Zvezdi (VIDEO)\nSinoć je odigrano osam utakmica trećeg kola UEFA Lige prvaka u grupama ”A”, ”B” ”C” i ”D”.\nU grupi ”A”, Galatasaray je u Istanbulu poražen od Real Madrida sa 1:0, dok je Club Brugge izgubio od PSG-a s ubjedljivih 0:5.\nU grupi ”B”, Crvena zvezda je u gostima poražena od Tottenhama sa visokih 5:0, dok je Olympiacos u Atini izgubio od Bayern Minhena sa 2:3.\nDinamo Zagreb je u grupi ”C” u gostima remizirao 2:2 sa Šahtarom, a Manchester City je slavio protiv Atalante rezultatom 5:1.\nU grupi ”D”, Juventus je u Torinu pobijedio Lokomotiv Moskvu rezultatom 2:1, dok je Atletico Madrid kao domaćin slavio protiv Bayer Leverkusena sa minimalnih 1:0.


Krajnji rok za podnošenje Prijava je 15. jun 2022. godine do 15:00 časova\nU skladu sa odredbama Zakona o budžetu Republike Srbije za 2022. godinu („Službeni glasnik RS”, broj 110/2021) i Programa rasporeda i korišćenja sredstava za subvencije javnim nefinansijskim preduzećima i organizacijama za 2022. godinu, koji je sastavni deo Zaključka Vlade RS 05 Broj: 401-504/2022 od 28. januara 2022. godine.\nCilj programa je da motiviše kvalifikovane pojedince i institucije velikih neto vredosti koji imaju kapacitet da se bave finansiranjem preduzetničkim kapitalom, da strukturiraju svoje poslovanje u konvencionalne fondove preduzetničkog kapitala osnovane u Srbiji i započnu intenzivnije ulaganje u visoko rizične i visokovrednosne startape putem kapitala i instrumenata sličnih kapitalu u Srbiji (i šire).\nKroz ovaj javni poziv, Fond za inovacionu delatnost (u daljem tekstu: Fond) očekuje Prijave od postojećih kompanija koje se bave upravljanjem fondovima, kao i timova čija je ambicija uspostavljanje i rukovođenje fondom preduzetničkog kapitala u Srbiji. Nakon nezavisne i vrednosno zasnovane evaluacije svih podobnih Prijava, Fond će investirati u najbolje predloge (tj. u najperspektivniji fond preduzetničkog kapitala registrovan u Srbiji) u ulozi ograničenog partnera.\nMaksimalni iznos finansiranja koji Fond može investirati u svaki pojedinačni fond preduzetničkog kapitala je 5.000.000 evra, uz ograničenje da Fondova investicija ne može premašiti 50% ukupnog iznosa sredstava, koje će fond preduzetničkog kapitala na kraju prikupi.\nTrajanje investicije nije unapred definisano jer je investicioni ciklus fondova preduzetničkog kapitala po definiciji višegodišnji. Fondovi preduzetničkog kapitala koji se prijavljuju za ovaj program treba da planiraju desetogodišnji period poslovanja, koji uključuje petogodišnji period ulaganja i petogodišnji period izlaska iz investicije, pri čemu su moguća maksimalno dva produženja od po godinu dana.\nPodobni Podnosioci Prijave:\nsu pravna lica registrovana u APR-u ( DOO ili akcionarsko društvo)\nu kojima je učešće menadžera fonda najmanje 1% prikupljenog kapitala i\nkoji dostave Prijavu prema priručniku programa (odeljak „Sadržaj Prijave i instrukcije za podnošenje Prijave“).\nPrijava se dostavlja putem portala do predviđenog roka za prijavu i sadrži sledeću dokumentaciju:\nPoslovni plan popunjen u slobodnoj formi na engleskom jeziku (koji bi idelano trebalo da bude obima do 25 strana, format A4) koji treba da sadrži sledeće:Rukovodeći tim fonda preduzetničkog kapitala (uključujući profile, iskustva, akcionare, pravnu/upravljačku strukturu);\nKljučne uslove (uključujući naknadu za upravljanje, prenesenu kamatu, minimalnu stopu prinosa, ciljnu unutrašnju stopu povraćaja na investiciju, podsticaje, zatvaranje fonda, itd.).\nUkoliko finansiranje bude odobreno od strane Fonda, neophodno je da Podnosilac prijave dobije odgovarajuću licencu u skladu sa zahtevima propisanim od strane Komisije za hartije od vrednosti Republike Srbije i drugim važećim zakonskim zahtevima, registruje se u APR-u kao pravno lice za upravljanje alternativnim investicionom fondovima (društvo za upravljanje alternativnim investicionim fondovima) i registruje fond preduzetničkog kapitala (alternativni investicioni fond) u Srbiji.\nKriterijumi za ocenjivanje Prijava:\nRukovodeći tim / Generalni partner\nSegmentacija tržišta i analiza mogućih investicionih prilika\nInvestitorska teza / Strategija alokacije kapitala\nSastav fonda i baza ograničenih partnera\nPredloženi uslovi i ekonomika fonda\nSamo će Prijave koje prikažu vrhunski kvalitet u gore navedenim kriterijumima biti odobrene za finansiranje. Dodatni detalji vezani za proces evaluacije se nalaze: Priručnik\nZbog međunarodnog procesa evaluacije, podnesena Prijava mora biti na engleskom jeziku.\nKrajnji rok za podnošenje Prijava je 15. jun 2022. godine do 15:00 časova.\nNepotpune Prijave, kao i Prijave koje nisu dostavljene do isteka roka za dostavljanje Prijava neće biti uzete u razmatranje.\nMolimo vas da koristite sledeći link za prijavu: http://www.inovacionifond.rs/lat/prijava


Prvo ijekavsko izdanje srpskog pravopisa | BN\nPrvo ijekavsko izdanje srpskog pravopisa\nU Akademiji nauka i umjetnosti Republike Srpske u Banjaluci večeras je predstavljeno prvo ijekavsko izdanje Pravopisa srpskog jezika koje je objavila Matica srpska u saradnji sa Predstavništvom Republike Srpske u Srbiji.\nRepublika Srpska 15.04.2015 | 21:45\nPredsjednik Matice srpske Dragan Stanić istakao je da su ekavica i ijekavica dva izgovora srpskog jezika, te da bi trebalo normativno regulisati upotrebu i jednog i drugog izgovora.\n"Takođe, mislim da bi trebalo da imamo razvijen osjećaj za ljepotu i ekavice i ijekavice, što je vrlo važno, prije svega, za jezičko jedinstvo srpskog naroda", rekao je Stanić novinarima u Banjaluci.\nStanić je naglasio da je ijekavsko izdanje Pravopisa srpskog jezika izuzetno važan instrument srpske jezičke politike koji je nedostajao na ijekavskom prostoru.\n"Mi smo se potrudili, uz podršku Predstavništva Republike Srpske u Beogradu, da odštampamo ovo izdanje i stavimo ga na raspolaganje Društvu članova Matice srpske u Banjaluci, dok smo jedan dio izdanja dali na raspolaganje Društvu članova Matice Srpske u Podgorici i Nikšiću", rekao je Stanić.\nOn je dodao da u Matici srpskoj nastoje da cijeli ijekevski prostor dobije ovu dragocjenu knjigu.\nStanić je istakao da to treba da se osjeti prije svega u školstvu i medijima, gdje bi ovaj pravopis trebalo da ima neophodnu ulogu.\n"Stanje našeg jezika nikako nije zadovoljavajuće, već je blago rečeno prilično zabrinjavajuće, prije svega zbog velikog broja latiničnih naziva svuda oko nas. To svjedoči o tome da nemamo valjan odnos prema jednom dijelu jezičkog naslijeđa, to jest prema ćirilici", rekao je Stanić.\nPrema njegovim riječima, za to bi se trebalo pobrinuti, ne mrzeći i ne potiskujući latinicu, nego dovodeći stvari u prirodan odnos, onako kako bi trebalo da bude.\nStanić smatra da bi ćirilica trebalo da bude primarna, jer je ona dio srpskog nacionalnog i jezičkog identiteta.\n"Svi zajedno treba da radimo na tome kako bi srpski jezik bio poštovan i u školstvu i u medijima, te da bi to i u simboličkom i u praktičnom smislu doprinijelo našem elementarnom samopoštovanju", rekao je Stanić.\nPredsjednik Društva Matice srpske u Republici Srpskoj Mladen Šukalo rekao je da je ovo društvo osnovano 2010. godine, a već naredne godine pokrenuta je inicijativa da se već postojeći pravopis srpskog jezika, urađen za prostor ekavskog izgovora, uradi u ijekavskom izdanju.\n"Uspjeli smo to postići za nepune četiri godine. U septembru prošle godine promovisano je ovo izdanje Pravopisa srpskog jezika u Beogradu, kada je izašlo iz štamparije", rekao je Šukalo.\nOn se nada da se priča neće završiti sa Pravopisom srpskog jezika za ijekavski izgovor, nego da će sljedeći korak biti prilagođavanje urađene nomativne gramatike srpskog jezika za ijekavski prostor, te da jednotomni matični Rečnik srpskog jezika bude pripremljen i objavljen za ovaj prostor pod nazivom Rječnik srpskog jezika.\n"Time bi bio zaokružen osnovni preduslov da imamo temelje na osnovu kojih možemo da vodimo brigu o našem jeziku u javnoj upotrebi", istakao je Šukalo.


Dodik: Uvijek ću osporavati kršenje Dejtonskog sporazuma\nSrpski član Predsjedništva BiH Milorad Dodik rekao je da muslimani hoće da natjeraju ostale u BiH na promjene političkog sistema u građanski u kome bi "dramatična" manjina bili Srbi i Hrvati, te poručio da će uvijek osporavati kršenje Dejtonskog sporazuma.\n"Poštujte slovo Dejtonskog sporazuma. Ja nikada nisam osporio naše prisustvo u BiH u skladu sa slovom Dejtonskog sporazuma, a osporavaću uvijek kršenje Dejtonskog sporazuma", rekao je Dodik za RTRS.\nOn kaže da je na sastancima sa zapadnim diplomatama tokom prethodnih sedmica zastupao interese Republike Srpske.\n"Ja sam ovdje zadužen za ovaj narod. Da smo popustili i dali da unište Dejtonski sporazum nas ovdje ne bi bilo", rekao je Dodik.\nGovoređi o pregovorima o izmjenama Izbornog zakona u BiH, Dodik je rekao da u BiH postoji problem zbog činjenice da jedan narod ne može da izabere svog predstavnika nego tog predstavnika bira drugi narod.\n"Lider HDZ-a BiH Dragan/ Čović je potpuno u pravu. Ova zemlja je zemlja tri konstitutivna naroda, to piše u Ustavu. Konstitutivni narodi moraju da budu izraženi kroz sve procedure i kroz sve sisteme. Hoćete da kažete da to što je /član Predsjedništva BiH Željko/ Komšić izabran nije zloupotreba? Svi kažu da jeste", rekao je Dodik.\nOn je dodao da smatra da je fer i pošteno da se Hrvatima omogući da hrvatski narod vidljivo izabere koga želi.\n"To ne znači da on mora da bude Hrvat, ali pravo naroda da izabere mora da postoji", rekao je Dodik.\nSrpski član Predsjedništva BiH ističe da je budućnost Republike Srpske i srpskog naroda dobra i poručio da će nastaviti sa političkom borbom koja je ključna za opstanak srpskog naroda zbog opasnosti koje dolaze sa strana.


15:43 >> 15:45\nVesti, mozzartsport.com 7 komentara\nSuper liga: Zvezda do pobede sa "bele tačke"\nCrveno-beli su golovima Mrđe i Ninkovića (iz jedanaesterca) došli do tri boda protiv razigranog OFK Beograda, iako nisu pružili dobru partiju. Na kraju - 1:2, prenosi "Mocart sport".\nKrmpotić: Utakmica sa Zvezdom kao i svaka druga!\nTrener fudbalera OFK Beograda Zlatko Krmpotić rekao je danas da je za njega duel sa Crvenom zvezdom kao svaki drugi i da je protivnik favorit u 14. kolu Super lige.\nStojanović: Oprezno protiv OFK Beograda\nTrener fudbalera Crvene zvezde Slaviša Stojanović je rekao da njegova ekipa oprezno mora da uđe u predstojeću utakmicu sa OFK Beogradom i da očekuje da njegovi igrači rešavaju svoje probleme...\nPartizan dočekuje Spartak, Zvezda gostuje na Karaburmi\nUtakmicama 14. kola, predstojećeg vikenda, nastavlja se takmičenje u Super ligi Srbije, fudbaleri Partizana u Beogradu igraju protiv Slobode, a Crvena zvezda na Karaburmi protiv OFK Beograda.\nGogić: Samo pobede do kraja sezone!\nFudbaler Crvene Zvezde Goran Gogić rekao je danas da veruje da njegova ekipa može da zabeleži tri pobede do zimske pauze u prvenstvu.\nOFK Beograd: Mora da se definiše vlasnička struktura klubova\nPovodom aktuelne klupske situacije, upava OFK Beograda oglasila se zvaničnim saopštenjem koje prenosimo u celini:\nKup Srbije: Zvezda čeka Vojvodinu, Partizan ide u Suboticu\nDodić: Želimo pobedu u Beogradu\nKup Srbije: Partizan - Zvezda u četvrtfinalu?\nŽreb za četvrtfinalne utakmice fudbalskog Kupa Srbije održaće se u ponedeljak, 11. novembra u Beogradu.\nBod ide u Kragujevac: Voša povela, pa stala\nNovosađani vodili sa 2:0 na Karađorđu, ali je Radnički za pet minuta postigao dva pogotka i odneo vredan bod\nRad može bez Uprave: "Građevinari" slavili u Kruševcu\nU prve tri utakmice 11. kola Super lige sve pobede gostiju, pored Rada slavili i "romantičari" u Ivanjici i Nišlije u Pećincima.\nPartizan gostuje u Jagodini, Zvezda dočekuje Novi Pazar\nUtakmicama 9. kola, predstojećeg vikenda se, posle reprezentativne pauze, nastavlja takmičenje u Super ...